tripathysagar/odia_wiki huggingface dataset:
ଫେସୋଟେରୋଡାଇନ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଟୋଭିଆଜ୍ ଏକ ବେପାର ନାମ, ହେଉଛି ଏକ ଔଷଧ ଯାହାକି ଅତିସକ୍ରିୟ ମୂତ୍ରାଶୟ ସିଣ୍ଡ୍ରୋମ  ର ଲକ୍ଷଣମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଏପରି ସମସ୍ୟାରେ ବ୍ୟବହାର ପାଇଁ ଏହା ଦ୍ୱିତୀୟ ଧାଡ଼ିର ଏକ ଔଷଧ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଖିଲା ପାଟି ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମୂତ୍ର ଧାରଣ, ଶୋଇବାରେ ଅସୁବିଧା ଏବଂ ମୁଣ୍ଡ ବୁଲାଇବା ଅନ୍ତର୍ଭୁକ୍ତ ହୋଇପାରେ । ଯକୃତ ଜନିତ ସମସ୍ୟା କିମ୍ବା ମ୍ୟାସ୍ଥେନିଆ ଗ୍ରାଭିସ୍ ଥିବା ଲୋକମାନଙ୍କଠାରେ ଏହା ଦେବାକୁ ସୁପାରିଶ କରାଯାଏ ନାହିଁ । ଏହା ଏକ ଆଣ୍ଟିମସ୍କାରିନିକ ଯାହା ଟୋଲଟେରୋଡିନ ପରି ସମାନ ରାସାୟନିକ ପଦାର୍ଥ ମାଧ୍ୟମରେ କାର୍ଯ୍ୟ କରେ । ୨୦୦୭ ମସିହାରେ ୟୁରୋପରେ, ୨୦୦୮ରେ ଆମେରିକାରେ ଏବଂ ୨୦୧୨ରେ କାନାଡ଼ାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଫେସୋଟେରୋଡାଇନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୦୧ ସୁଦ୍ଧା ଏହାର ଚିକିତ୍ସା ପିଛା ମାସକୁ ପ୍ରାୟ ୩୧୦ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୨୬ ପାଉଣ୍ଡ ।
ଆକାଶ ଦାସନାୟକ (ଜନ୍ମ ୧୭ ସେପ୍ଟେମ୍ବର ୧୯୮୦) ଜଣେ ଅଭିନେତା ଓ ଓଡ଼ିଶା ବିଧାନ ସଭା ସଭ୍ୟ  । ଚଳଚ୍ଚିତ୍ର ଜୀବନ ୨୦୦୮ ମସିହାରେ କଳିଙ୍ଗପୁତ୍ର କଥାଚିତ୍ରରୁ ଅଭିନେତା ଜୀବନ ଆରମ୍ଭ କରିଥିବା ଆକାଶ, ବର୍ତ୍ତମାନ ସୁଦ୍ଧା ୧୦ରୁ ଅଧିକ ଓଡ଼ିଆ ଓ ବଙ୍ଗଳା ଚଳଚ୍ଚିତ୍ରରେ ଅଭିନୟ କରିସାରିଛନ୍ତି । ବ୍ୟକ୍ତିଗତ ଜୀବନ ଆକାଶ ହେଉଛନ୍ତି ମାୟାଧର ଦାଶ ଓ ଇନ୍ଦିରା ଦାଶଙ୍କ ସୁପୁତ୍ର ଓ ପାହଙ୍ଗା (ଯାଜପୁର)ଠାରେ ଜନ୍ମ ଗ୍ରହଣ କରିଥିଲେ  । ସେ ଯାଜପୁର ରୋଡସ୍ଥିତ ବ୍ୟାସନଗର କଲେଜରୁ ତାଙ୍କ ସ୍ନାତକ (ଏଲଏଲବି) ହାସଲ କରିଥିଲେ  । ତାଙ୍କ ଆଣ୍ଟି ଅନିତା ଦାଶ ଜଣେ ଉଞ୍ଚକୋଟିର ଅଭିନେତ୍ରୀ ଅଟନ୍ତି । ସେ ୨୦୧୪ ନିର୍ବାଚନରେ କୋରେଇ ନିର୍ବାଚନ ମଣ୍ଡଳୀରୁ ଭୋଟ ପାଇ  (ବିଜେଡ଼ି) ବିଜୟୀ ହୋଇଥିଲେ  ।
ଅରବିନ୍ଦ ଆଡ଼ିଗା  (ଜନ୍ମ ୨୩ ଅକ୍ଟୋବର ୧୯୭୪) ଜଣେ ଭାରତୀୟ-ଅଷ୍ଟ୍ରେଲିଅ ଲେଖକ ଏବଂ ସାମ୍ବାଦିକ  । ସେ ନିଜ  "ଦି ହୁଆଇଟ୍ ଟାଇଗର"  ପୁସ୍ତକ ଯୋଗୁଁ ସମ୍ମାନଜନକ ୨୦୦୮ ପୁରସ୍କାରରେ ସମ୍ମାନୀତ ହୋଇଛନ୍ତି । ବାଲ୍ୟ ଜୀବନ ଓ ଶିକ୍ଷା ଅରବିନ୍ଦ ଆଡ଼ିଗାଙ୍କଙ୍କ ଜନ୍ମ ୨୩ ଅକ୍ଟୋବର ୧୯୭୪ରେ ହୋଇଥିଲା । ତାଙ୍କ ପିତାଙ୍କ ନାମ ଡ. କେ ମାଧବ ଆଡ଼ିଗା ଓ ମାତାଙ୍କ ନାମ ଉଷା ଆଡ଼ିଗା । ତାଙ୍କ ଜନ୍ମସ୍ଥାନ ମାଡ୍ରାସ (ଚେନ୍ନାଇ) ଅଟେ  ।ଅରବିନ୍ଦ ମାଙ୍ଗାଲୋରରେ ନିଜର ବାଲ୍ୟକାଳ ବିତେଇ ଥିଲେ । ସେ କାନାରା ଉଚ୍ଚ ବିଦ୍ୟାଳୟରେ ପଢ଼ିଥିଲେ । ଏହାପରେ ସେ . ଉଚ୍ଚ ବିଦ୍ୟାଳୟ ରୂ ଉଚ୍ଚ ମାଧ୍ୟମିକ ପାସ କରିଥିଲେ ତାହା ମଧ୍ୟ ସମଗ୍ର ରାଜ୍ୟରେ ପ୍ରଥମ ହୋଇ । ବୃତ୍ତିଗତ ଜୀବନ ଅରବିନ୍ଦ ନିଜର ସାମ୍ବାଦିକତା ବୃତି ଜଣେ ବାଣିଜିକ ସାମ୍ବାଦିକ ଭାବେ ଆରମ୍ଭ କରିଥିଲେ ।ସେ ଫାଇନାନ୍ସିଅଲ୍ ଟାଇମ୍ସ ରେ ନିଜର ବୃତ୍ତିର ଆରମ୍ଭ କରିଥିଲେ ଏବଂ ଏହାପରେ ସେ ଏବଂ ପୁରସ୍କାର ପ୍ରାପ୍ତ ଲେଖକ ଙ୍କ ସାକ୍ଷାତକାରା ନେଇଥିଲେ।ଏହାପରେ ସେ ଟାଇମ୍ ମାଗାଜିନରେ କାମ କରିଥିଲେ ୩ ବର୍ଷ ଓ ଏହାପରେ ମୁକ୍ତ ସମ୍ବାଦିକତାକୁ ଅସିଥିଲେ । ସେ ମୁକ୍ତ ସାମ୍ବାଦିକ ଥିବା ସମୟରେ ସେ ତାଙ୍କର ବୁକର ପୁରସ୍କାର ପ୍ରାପ୍ତ ପୁସ୍ତକ  "ଦି ହୁଆଇଟ୍ ଟାଇଗର"  ଲେଖିଥିଲେ।ସେ ବର୍ତ୍ତମାନ ଭାରତର ମୁମ୍ବାଇରେ ରହୁଛନ୍ତି। ବୂକର୍ ପୁରସ୍କାର ସେ ନିଜର ପ୍ରଥମ ନଭେଲ୍ ଦି ହୁଆଇଟ୍ ଟାଇଗର ହେତୁ ସେ ବୂକର୍ ପୁରସ୍କାର୍ ପାଇଥିଲେ ।
ମୁନ୍ନା- ଏ ଲଭ୍ ଷ୍ଟୋରୀ, ୨୦୦୮ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କେ. ଏମ୍. ରାୟ । ରମଣ ରଞ୍ଜନ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏନ୍ ପାଢ଼ୀ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି, ନୈନା ଦାସ, ଦୁଷ୍ମନ୍ତ ପଣ୍ଡା, ରୋମି । ମିହିର ଦାସ, ରାଇମୋହନ ପରିଡ଼ା, ବିଜୁ ବଡ଼ଜେନା, ଦେବୀ ବାରିକ, ଦେବୁ ବ୍ରହ୍ମା, ଅନୀତା ଦାସ, ହାଡ଼ୁ, ହରିପ୍ରିୟା, ଚକ୍ରଧର ଜେନା, ବନୁ ମହାନ୍ତି, ପ୍ରକାଶ ମହାନ୍ତି, ପିଣ୍ଟୁ ନନ୍ଦ, ସନ୍ତୋଷ ନାୟକ, ସୁମନ, ଜର୍ଜ ତିଆଡ଼ି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଅନୁଭବ ମହାନ୍ତି ନୈନା ଦାସ ଦୁଷ୍ମନ୍ତ ପଣ୍ଡା ରୋମି ମିହିର ଦାସ ରାଇମୋହନ ପରିଡ଼ା ବିଜୁ ବଡ଼ଜେନା ଦେବୀ ବାରିକ ଦେବୁ ବ୍ରହ୍ମା ଅନିତା ଦାସ ହାଡ଼ୁ ହରିପ୍ରିୟା ଚକ୍ରଧର ଜେନା ବନୁ ମହାନ୍ତି ପ୍ରକାଶ ମହାନ୍ତି ପିଣ୍ଟୁ ନନ୍ଦ ସନ୍ତୋଷ ନାୟକ ସୁମନ ଜର୍ଜ ତିଆଡ଼ି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ସୌମେନ୍ଦ୍ର ମହାପାତ୍ର, ଅରୁଣ ମନ୍ତ୍ରୀ, ନିର୍ମଳ ନାୟକ, ପଞ୍ଚାନନ ନାୟକ, ରଜନୀ ରଞ୍ଜନ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅଭିଜିତ ମଜୁମଦାର, ଶକ୍ତି ମିଶ୍ର, ଇରା ମହାନ୍ତି, ପମି, ବାବୁଲ ସୁପ୍ରିଓ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଆଲପେଲିସିବ, ବିକ୍ରୟ ନାମ ପିକ୍ରାଇ, ହେଉଛି ଏକ କେମୋଥେରାପି ଔଷଧ ଯାହାକି କେତେକ ପ୍ରକାରର ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଫଲଭେଷ୍ଟ୍ରାଣ୍ଟ ସହିତ ଏକତ୍ର ବ୍ୟବହୃତ ହୁଏ । ରୋଗ ଖରାପ ନହୋଇ ପ୍ରାୟ ୫ ମାସର ଜୀବନ ଅଧିକ ଦେଇଥାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତ ଶର୍କରା, ବୃକ୍‌କ ସମସ୍ୟା, ତରଳ ଝାଡ଼ା, ରାସ, ନିମ୍ନ ରକ୍ତ କଣିକା, ଯକୃତ ସମସ୍ୟା, ଅଗ୍ନାଶୟ ପ୍ରଦାହ, ବାନ୍ତି ଏବଂ କେଶହାନୀ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍ସିସ୍, ଅନୁର୍ବରତା ଏବଂ ନିମୋନିଆ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ଆଲଫା-ନିର୍ଦ୍ଦିଷ୍ଟ ପିଆଇକେ  ( 3 ) ପ୍ରତିବନ୍ଧକ  । ୨୦୧୯ରେ ଯୁକ୍ତରାଷ୍ଟ୍ରରେ ଏବଂ ୨୦୨୦ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା। ଯୁକ୍ତରାଷ୍ଟ୍ରରେ ଏହି ଔଷଧର ଏକ ମାସ ଖର୍ଚ୍ଚର ମୂଲ୍ୟ ୧୭,୦୦୦ ଡଲାର ।
ଆଟୋମେକ୍ସେଟିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ସ୍ଟ୍ରାଟେରା/ ) ଏକ ଔଷଧ ଯାହା ଧ୍ୟାନାଭାବ ଓ ଅତିସକ୍ରିୟତା ବିକାର   ରୋଗର ଚିକିତ୍ସାରେ ବ୍ୟବ‌ହାର କରାଯାଏ  । ଅତି କମ୍‌ରେ ଏହାର ବ୍ୟବ‌ହାର ନିମନ୍ତେ ରୋଗୀର ବୟସ ୬ ବର୍ଷ ବା ଅଧିକ ହେବା ଆବଶ୍ୟକ । ଏହା ପାଟିରେ ଦିଆଯାଏ । ଆଟୋମେକ୍ସେଟିନର ପାର୍ଶ୍ୱ ପ୍ରତିକ୍ରିୟାରେ ଉଦର ଯନ୍ତ୍ରଣା, ଅରୁଚି, ଅଇ, ଥକ୍କା ଅନୁଭବ ଓ ମୁଣ୍ଡ ଓଜନିଆ ଲାଗିପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଆଞ୍ଜିଓଇଡିମା, ଯକୃତ ସମସ୍ୟା, ସ୍ଟ୍ରୋକ, ସାଇକୋସିସ, ହୃତପିଣ୍ଡ ସମସ୍ୟା, ଆତ୍ମହତ୍ୟା ପ୍ରବଣ ଓ ଆକ୍ରମଣାତ୍ମକ ବ୍ୟବ‌ହାର ଦେଖାଯାଇପାରେ । ଗର୍ଭାବସ୍ଥା ଓ ସ୍ତନ୍ୟପାନ   ସମୟରେ ଏହାର ପ୍ରତିକ୍ରିୟା ସ୍ପଷ୍ଟ ହୋଇନାହିଁ । ଆଟୋମେକ୍ସେଟିନ ଏକ ନରେପିନେଫ୍ରିନ ରିଅପଟେକ ଇନହିବିଟର   ଭାବରେ କାମ କରେ । ସନ ୨୦୦୨ରେ ଆଟୋମେକ୍ସେଟିନ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୫୩ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ପ୍ରାୟ ୭୭ ଆମେରିକୀୟ ଡଲାର । ସନ ୨୦୧୬ରେ ଏହାର ୨ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୪୫ତମ ସ୍ଥାନରେ ଥଲା ।
ବିନ୍ଦୁସାର ମୌର୍ଯ୍ୟ  (ଖ୍ରୀ.ପୂ. ୩୨୦-୨୭୨) ମୌର୍ଯ୍ୟ ବଂଶର ରାଜା ଥିଲେ  । ନିଜ ରାଜୁତି କାଳରେ ସେ ନିଜର ସାମ୍ରାଜ୍ୟ ଦକ୍ଷିଣ ଆଡ଼କୁ ବିସ୍ତାର କରିଥିଲେ । ବିନ୍ଦୁସାରଙ୍କ ଦୁଇଜଣ ପୁତ୍ର ସୁଶୀମ ଏବଂ ଅଶୋକ ଥିଲେ ଓ ସେମାନେ ତକ୍ଷଶିଳା ଓ ଉଜୟିନୀର ସମ୍ରାଟ ଥିଲେ । ଗ୍ରୀକ୍ ବାସୀ ବିନ୍ଦୁସାରଙ୍କୁ  "ସ୍ଲାୟର ଅଫ୍ ଏନିମିଜ"  ବା ଶତ୍ରୁ ଘାତକ/ଶତ୍ରୁ ସଂହାରକ କ‌ହୁଥିଲେ । ତାଙ୍କୁ ଅଜାତଶତ୍ରୁ  (ବା ଯାହାର କେହି ଶତ୍ରୁ ନ ଥିବା) ରାଜା ବୋଲି ମଧ୍ୟ କୁହାଯାଉଥିଲା  ।  ଏହାକୁ ଅଜାତଶତ୍ରୁଙ୍କ ସ‌ହ ମିଶାଇବେ ନାହିଁ । ଅଜାତଶତ୍ରୁ ହେଲେ ବିମ୍ବିସାରଙ୍କ ପୁତ୍ର ଯିଏକି ୪୯୧-୪୬୧ ହରୟଙ୍କା ମଗଧ ଶାସନ କରୁଥିଲେ । ପ୍ରାରମ୍ଭିକ ଜୀବନ ବିନ୍ଦୁସାର ପ୍ରଥମ ମୌର୍ଯ୍ୟ ରାଜା, ଚନ୍ଦ୍ରଗୁପ୍ତ ମୌର୍ଯ୍ୟଙ୍କ ଏବଂ ମହାରାଣୀ ଦୁର୍ଧରାଙ୍କ ପୁତ୍ର ଥିଲେ । ତାଙ୍କର ଜନ୍ମ ନାମ ସିଂହସେନା ଥିଲା । ଜୈନ କିମ୍ବଦନ୍ତୀ ଅନୁସାରେ ଉଲ୍ଲିଖିତ ଯେ ଚନ୍ଦ୍ରଗୁପ୍ତଙ୍କ ପରାମର୍ଶଦାତା ଚାଣକ୍ୟ ଚନ୍ଦ୍ରଗୁପ୍ତଙ୍କୁ ଶତ୍ରୁମାନଙ୍କ ସମ୍ଭାବିତ ଗାଦିକୁ ଗ୍ରହଣ କରିବା ଚେଷ୍ଟାଠାରୁ ବଞ୍ଚାଇରଖିବା ଓ ପ୍ରତିରକ୍ଷା ବୃଦ୍ଧି ନିମିତ୍ତ ତାଙ୍କୁ ପ୍ରତିଦିନ ଅଳ୍ପ ଅଳ୍ପ ବିଷ‌ପାନ କରାଉଥିଲେ । ଏହି ବିଷ ବିଷୟରେ ଅଜଣା ଚନ୍ଦ୍ରଗୁପ୍ତ ଥରେ ନିଜ ସ୍ତ୍ରୀ ଦୁର୍ଧରା ଙ୍କୁ, ଯିଏ କି ନଅ ମାସ ଗର୍ଭରେ ଥିଲେ, ସେହି ବିଷ‌ଯୁକ୍ତଖାଦ୍ୟ ଖାଇବାକୁ ଦେଇଥିଲେ ଯଦ୍ୱାରା କିଛି ସମୟମଧ୍ୟରେ ଦୁର୍ଧରାଙ୍କ ମୃତ୍ୟୁ ଘଟିଥିଲା । ସେତିକିବେଳେ ଠିକ୍ ଚାଣକ୍ୟ ସେଠାରେ ପ‌ହଞ୍ଚିଥିଲେ ଓ ଗର୍ଭମଧ୍ୟରେ ଥିବା ଶିଶୁକୁ ବଞ୍ଚାଇବା ପାଇଁ ଦୁର୍ଧରାଙ୍କ ପେଟକୁ କାଟି ଶିଶୁକୁ ବାହାର କରାଯାଇଥିଲା । ସେହି ସମୟମଧ୍ୟରେ ବିଷର କିଛି ଅଂଶ ଶିଶୁ ଦେହରେ ମାଡ଼ି ଯାଇଥିଲା ଓ ତଦ୍ୱାରା ଶିଶୁର ମଥାରେ ଗୋଟିଏ ବିନ୍ଦୁ ହୋଇଯାଇଥିଲା । ତେଣୁ ସେ ଶିଶୁର ନାମ ବିନ୍ଦୁସାର ରଖାଗଲା । ବିନ୍ଦୁସାର ମାତ୍ର ୨୨ ବର୍ଷ ବୟସରେ ପିତାଙ୍କର ବ‌ହୁତ ବଡ଼ ସାମ୍ରାଜ୍ୟ ବର୍ତ୍ତମାନର ଉତ୍ତର, ମଧ୍ୟ ଓ ପୂର୍ବ ଭାରତ ତ‌ଥା ଆଫଗାନିସ୍ଥାନ ଏବଂ ବାଲୁଚିସ୍ଥାନର ମାଲିକ ହୋଇଯାଇଥିଲେ । ବିନ୍ଦୁସାର ଏହାକୁ ଦକ୍ଷିଣ ଭାରତର ଆଧୁନିକ ରାଜ୍ୟ କର୍ଣ୍ଣାଟକ ଯାଏଁ ବିସ୍ତାର କରିଥିଲେ । ବିନ୍ଦୁସାରଙ୍କ ରାଜୁତି ବେଳେ ୧୬ଟି ରାଜ୍ୟ ଏବଂ ପ୍ରାୟ ପୁରା ଭାରତ ମୌର୍ଯ୍ୟ ବଂଶ ଅଧିନ‌ସ୍ଥ କରିଦେଇଥିଲେ । ଓଡ଼ିଶା ଓ ତାମିଲ ରାଜ୍ୟକୁ ଛାଡ଼ି ସାରା ଭାରତ ନିଜ ଅଧିନସ୍ଥ କରିଥିଲେ । ପରେ ତାଙ୍କ ପୁତ୍ର ଅଶୋକ କଳିଙ୍ଗ ବିଜୟ ହାସିଲ କରିଥିଲେ । ବିନ୍ଦୁସାରଙ୍କ ଗୁରୁ ପିଙ୍ଗଳଭତ୍ସ୍ୟ ଅଜିବୀକା ସଂପ୍ରଦାୟର ଜଣେ ବ୍ରାହ୍ମଣ ଓ ମକ୍କାଲି ଗୋସାଳା ଅଜିବୀକାଙ୍କ ଅନୁଚର ଥିଲେ । ତାଙ୍କ ଗୋଟିଏ ସ୍ତ୍ରୀ ଶୁଭଦ୍ରାଙ୍ଗୀ ମଧ୍ୟ ବ୍ରାହ୍ମଣ ପରିବାର ଚମ୍ପାନ‌ଗ‌ରୀରୁ ଥିଲେ । ବିନ୍ଦୁସାରଙ୍କ ବ୍ରାହ୍ମଣ ମଠ, ମନ୍ଦିରରେ ‌ଆର୍ଥିକ ସାହାଯ୍ୟ କରିବାର ମାନ୍ୟତା ମଧ୍ୟ ରହିଛି। ବିନ୍ଦୁସାର ଖ୍ରୀ.ପୂ. ୨୭୨ରେ ନିଜ ରାଜଗାଦୀ ଅଶୋକ‌ଙ୍କୁ ଦେଇ ତପସ୍ୟା କରିବାକୁ ଚାଲିଯାଇଥିଲେ ।
ସାରଦା ପ୍ରସାଦ ମିଶ୍ର, (୧ ଫେବୃଆରୀ ୧୯୬୨ - ୧୭ ଅପ୍ରେଲ ୨୦୧୬ ) ଜଣେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ସାହିତ୍ୟିକ ଥିଲେ  । ସେ ଉଭୟ ଓଡ଼ିଆ ଓ ଇଂରାଜୀ ଭାଷାରେ ଲେଖୁଥିଲେ । ସାହିତ୍ୟର ବିଭିନ୍ନ ବିଭାଗରେ ଲେଖନି ଚାଳନା କରୁଥିଲେ ମଧ୍ୟ କ୍ଷୁଦ୍ରଗଳ୍ପ ତାଙ୍କୁ ବିଶେଷ ପରିଚିତି ଆଣି ଦେଇଥିଲା । ସେ ରାଜ୍ୟପାଳଙ୍କ ଜନ ସମ୍ପର୍କ ଅଧିକାରୀ ଭାବରେ କାର୍ଯ୍ୟ କରିଥିଲେ । ସାରଦା ପ୍ରସାଦ, ୧୯୬୨ ମସିହା ଫେବୃଆରୀ ୧ତାରିଖରେ କଟକ ଜିଲ୍ଲାର ନିଶ୍ଚିନ୍ତକୋଇଲି ନିକଟସ୍ଥ ସରଡ଼ାପଡ଼ାଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ପ୍ରବୋଧ କୁମାର ମିଶ୍ର ଜଣେ ସଂସ୍କୃତ ବିଦ୍ୱାନ, କବି ତଥା ସାମ୍ବାଦିକ ଥିଲେ । ମାତାଙ୍କ ନାମ ଶକୁନ୍ତଳା ମିଶ୍ର । ସେ ଥିଲେ ଘରର ବଡ଼ ପୁଅ । ପିଲାଦିନରୁ ସେ ଥିଲେ ସାହିତ୍ୟାନୁରାଗୀ । ରେଭେନ୍ସା ମହାବିଦ୍ୟାଳୟରୁ ସାରଦା ମନସ୍ତତ୍ତ୍ୱରେ ସ୍ନାତକ ଉପାଧି ହାସଲ କରିଛନ୍ତି । ସାହିତ୍ୟ ସର୍ଜନା ୧୯୮୨ ମସିହାରେ  "ଇସ୍ତାହାର"  ପତ୍ରିକାରେ ସାରଦାଙ୍କର ପ୍ରଥମ ଗଳ୍ପ ପ୍ରକାଶ ପାଇଥିଲା । ସେବେଠାରୁ, ଆଜି ପର୍ଯ୍ୟନ୍ତ ସେ ୮୦ରୁ ଉର୍ଦ୍ଧ ଗଳ୍ପ, ୮ଟିରୁ ଅଧିକ ଉପନ୍ୟାସ, ୨୦ରୁ ଅଧିକ ଅନୁବାଦ ଗଳ୍ପ, ୧୫ଟି ଦୀର୍ଘ ଫିଚର, ୫୦ରୁ ଅଧିକ କବିତା ଓ ବିଭିନ୍ନ ପତ୍ରପତ୍ରିକା ପାଇଁ ପ୍ରବନ୍ଧ ଲେଖିଯାଇଛନ୍ତି । ତାଙ୍କ ପ୍ରଥମ ଗଳ୍ପ ପୁସ୍ତକ  "ଅପହଞ୍ଚ ଇଲାକାର ଅଧୀଶ୍ୱର"  ୧୯୯୨ମସିହାରେ ପ୍ରକାଶିତ ହୋଇଥିଲା । ଉପନ୍ୟାସ ଉତ୍ତାନପାଦ ଜୁଲି ଜୀବାଶ୍ମ ଗଳ୍ପ ଅପହଞ୍ଚ ଇଲାକାର ଅଧୀଶ୍ୱର - ୧୯୯୨ ରାତିର ଅଜବ ଦୃଶ୍ୟ ଆହୁରି ଉପରକୁ ହାତ କବିତା କଥା ଗୋଲାପି ସ୍ମୃତିର କବିତା ଅନ୍ୟାନ୍ୟ ସମ୍ମାନ ଓ ପୁରସ୍କାର ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୧୧  (ରାତିର ଅଜବ ଦୃଶ୍ୟ ପାଇଁ) ନୀଳକଇଁ ସାହିତ୍ୟ ସମ୍ମାନ କାଦମ୍ବିନୀ ସମ୍ମାନ ଟାଇମପାସ ବୁକର ପୁରସ୍କାର ଶିବଶଙ୍କର ଗନ୍ତାୟତ ସ୍ମୃତି ସମ୍ମାନ ଡକ୍ଟର ଶିବରାମ ପାତ୍ର ସ୍ମୃତି ସମ୍ମାନ ଭାତୃସ୍ମୃତି ପୁରସ୍କାର ଯୁବ ପୁରସ୍କାର ସ୍ୱର୍ଗତ ଇଶ୍ୱର ଚନ୍ଦ୍ର ସାମଲ ସାରସ୍ୱର ପୁରସ୍କାର ଗୋକର୍ଣ୍ଣିକା ପୁରସ୍କାର କର୍କଟ ରୋଗରେ ଆକ୍ରାନ୍ତ ହୋଇ, ସାରଦା ପ୍ରସାଦ ୨୦୧୬ ଅପ୍ରେଲ ୧୮ତାରିଖରେ ମୃତ୍ୟୁବରଣ କରିଥିଲେ  ।
ଶୁଭଶ୍ରୀ ଲେଙ୍କା ଜଣେ ଭାରତୀୟ ଓଡ଼ିଆ-ଭାଷୀ ଅଧ୍ୟାପକ, ଲେଖକ, ଚିତ୍ରଶିଳ୍ପୀ, ସମାଜସେବୀ ଓ ସମ୍ପାଦକ । ତାଙ୍କର ଜନପ୍ରିୟ ରଚନା ମଧ୍ୟରେ ୨୦୧୩ ମସିହାରେ ପ୍ରକାଶିତ ଚିତ୍ରରାତି  (୨୦୧୩), ସେଇ ଶବ୍ଦମାନେ  (୨୦୧୮), ଆକାଶରେ ଆଜି ଜହ୍ନ ନାହିଁ  (୨୦୧୦) ଏବଂ ଓ   (୨୦୦୭), ଆସ  (୨୦୦୫) ଆଦି ଅନ୍ୟତମ  । ସେ ବାଲେଶ୍ୱରରେ ଜନ୍ମିତ ଓ ସେଠାରେ ଓଡ଼ିଶା ସରକାରର ମହିଳା ଓ ଶିଶୁ ବିକାଶ ବିଭାଗର ନାବାଳକ ନ୍ୟାୟ ବୋର୍ଡ଼ର ସଦସ୍ୟ ଥିଲେ । ୨୦୦୯ରୁ ସେ ସମ୍ବାଦର ସାହିତ୍ୟ ସଂଗଠନ  "ସାହିତ୍ୟ ଘର" ର ରାଜ୍ୟ ସଂଯୋଜକ ଥିଲେ । ୨୦୨୧ ମସିହାରେ ସେ ଓଡ଼ିଶା ସାହିତ୍ୟ ଏକାଡ଼େମୀର ରାଜ୍ୟ କାର୍ଯ୍ୟକାରିଣୀକୁ ମନୋନୀତ ହୋଇଥିଲେ । ସେ ଫକୀରମୋହନ ସାହିତ୍ୟ ପରିଷଦର ପ୍ରଥମ ନାରୀ ସଂପାଦିକା ଥିଲେ । ସେ ଏଫଏମ ରେଡ଼ିଓ ଚ୍ୟାନେଲରେ ଓଡ଼ିଆ ସାହିତ୍ୟ ସମ୍ପର୍କିତ କାର୍ଯ୍ୟକ୍ରମର ଆଲେଖ୍ୟ, ପ୍ରସ୍ତୁତି ଓ ଉପସ୍ଥାପନା କରିଛନ୍ତି । ସେ ସମ୍ପାଦନା କରିଥିବା ପ୍ରକାଶନଗୁଡ଼ିକ ମଧ୍ୟରୁ ଦି ଫକୀର, ସାହିତ୍ୟ ବାହିକା, ସୁବର୍ଣ୍ଣଭୂମି, କୋଶମ୍ବିକା, ଇନ୍ଦ୍ରଧନୁ ପୃଷ୍ଠା  (ସମ୍ବାଦ ସାହିତ୍ୟଘର) ଆଦି ଅନ୍ୟତମ  । ସେ ୨୦୧୮ ମସିହାରେ ବସନ୍ତ ମୁଦୁଲି କବିତା ପୁରସ୍କାର, ୨୦୧୯ ମସିହାରେ ସେ କଟକ ଲିଟେରାରୀ ଫେଷ୍ଟିଭାଲ ସମ୍ମାନ, ୨୦୨୧ରେ ଆନ୍ଧ୍ର ପ୍ରଦେଶ ରାଜ୍ୟପାଳଙ୍କଠାରୁ କଟକ ସାଇ ଏଜୁକେସନ ଏଣ୍ଡ ଚାରିଟେବୁଲ ଟ୍ରଷ୍ଟର ସାଇ ଗ୍ୟାଲେଣ୍ଟାରି ଏକ୍ସିଲେ୍‍ସି ସମ୍ମାନ, ଝାଡ଼ଖଣ୍ଡ ଖଣ୍ଡାମୌଦା ସାହିତ୍ୟଘର ତରଫରୁ ସରୋଜିନୀ ଦେବୀ କବିତା ସମ୍ମାନ, ଓ୍ୱାର୍ଲଡ଼୍‍ ପୋଏଟ୍ରି କଂଗ୍ରେସ ସମ୍ମାନରେ ଲାଭକରିଥିଲେ । ବୃତ୍ତିଗତ ଜୀବନ ଶୁଭଶ୍ରୀ ଲେଙ୍କା ଫକୀରମୋହନ ସାହିତ୍ୟ ପରିଷଦର ପ୍ରଥମ ନାରୀ ସଂପାଦିକା ଥିଲେ ଏବଂ ଓଡ଼ିଶା ଲେଖିକା ସାମୁଖ୍ୟ ଓ ଉତ୍କଳ ସାହିତ୍ୟ ସମାଜ ଆଦି ଭାଷା ସାହିତ୍ୟ ଅନୁଷ୍ଠାନ ସହିତ ଜଡ଼ିତ । ସେ ୨୦୦୧ରେ ସମ୍ବାଦ ସାହିତ୍ୟଘରର ରାଜ୍ୟ ସଂଯୋଜିକା ଭାବରେ ଯୋଗଦେଇଥିଲେ ।
ରାନୁ ମିଶ୍ର ଜଣେ ଭାରତୀୟ ଜନସେବା ଅଧିକାରୀ ଓ ସେ ଓଡ଼ିଶାର ପ୍ରଥମ ମହିଳା କମିଶନର ଥିଲେ । ସେ ଓଡ଼ିଶାର ରାଜ୍ୟ ମହିଳା ଆୟୋଗରେ ୧୯୯୩ ଜାନୁଆରୀ ୧୪ରୁ ୧୯୯୬ ନଭେମ୍ବର ୨୨ ପର୍ଯ୍ୟନ୍ତ ଅଧ୍ୟକ୍ଷ୍ୟ ଥିଲେ ।
କେନ୍ଦ୍ରୀୟ ରେଟିନା ଧମନୀ ଅବରୋଧ   କୁହାଯାଏ ଯେତେବେଳ ଆଖିର କେନ୍ଦ୍ରୀୟ ରେଟିନା ଧମନୀର ହଠାତ୍ ଅବରୋଧ ହୋଇଯାଏ । ଗୋଟିଏ ଆଖି ଦୃଷ୍ଟିହାନୀ ହୋଇଯାଏ । ଏହା ହଠାତ୍ ଆରମ୍ଭ ହୁଏ । ରୋଗ ଜଟିଳ ହେଲେ ଗ୍ଲୁକୋମା ଏବଂ ଭିଟ୍ରିଅସ ରକ୍ତସ୍ରାବ ହୋଇପାରେ । କାରଣଗୁଡ଼ିକରେ ଆଥେରୋସ୍କ୍ଲେରୋସିସ୍, କୋଲାଜେନ୍-ଭାସ୍କୁଲାର୍ ରୋଗ, ପ୍ରଦାହଜନକ ରୋଗ ଏବଂ ହାଇପରକୋଏଗୁଲେବଲ୍ ଅବସ୍ଥା ଯୋଗୁ ହୋଇପାରେ । ଏହା ସାଧାର ଏମ୍ବୋଲାଇଜିମ୍ କାରଣରୁ ଘଟିଥାଏ, ସମ୍ଭବତ କାରୋଟିଡ୍ ଧମନୀ କିମ୍ବା ହୃତ୍‌ପିଣ୍ଡ ଭଲଭରୁ ହୋଇଥାଏ । ଅନ୍ୟାନ୍ୟ କାରଣ ମଧ୍ୟରେ ଲୁପସ୍ କିମ୍ବା ଟେମ୍ପୋରାଲ ଧମନୀ ପ୍ରଦାହ ଯୋଗୁ ହୋଇପାରେ । ଉଚ୍ଚ ରକ୍ତଚାପ, ଧୂମପାନ ଏବଂ ମଧୁମେହ ମଧ୍ୟ ବିପଦ କାରଣ ହୋଇପାରେ । ଫଣ୍ଡୋସ୍କୋପି ପରୀକ୍ଷାଦ୍ୱାରା ରୋଗ ନିର୍ଣ୍ଣୟ କରାଯାଏ। ଚିକିତ୍ସା ବିବାଦୀୟ ଅଟେ । ଜମାଟ ବାନ୍ଧିବାକୁ ଚେଷ୍ଟା କରିବା ପାଇଁ ଇଣ୍ଟ୍ରୋଅକୁକୁଲାର ଚାପ ହ୍ରାସ କରି ରକ୍ତ ଜମାଟ ବାହାର କରିବାକୁ ଚେଷ୍ଟା କରାଯାଏ । ଟାଇମୋଲୋଲ୍ ଆଖି ବୁନ୍ଦା କିମ୍ବା ଆସେଟାଜୋଲାମାଇଡ୍ ବ୍ୟବହାର କରି ଏହା କରାଯାଇପାରେ । କେତେକ ଆଖିର ମାଲିସ୍ କରିବାକୁ ଚେଷ୍ଟା କରିଛନ୍ତି ଏବଂ ଥ୍ରୋମ୍ବୋଲାଇସିସ୍ ଅଧ୍ୟୟନ ମଧ୍ୟ କରାଯାଉଛି । ପ୍ରଭାବିତ ଆଖିରେ କିଛି ମାତ୍ରାରେ ସ୍ଥାୟୀ ଦୃଷ୍ଟି ଶକ୍ତି ହ୍ରାସ ହୁଏ। ବର୍ଷକୁ ପ୍ରାୟ ୫୦,୦୦୦ ଲୋକଙ୍କ ମଧ୍ୟରୁ ଜଣକାର ଏହି ରୋଗ ହୁଏ । ଏହା ସାଧାରଣତ ବୟସ୍କ ବ୍ୟକ୍ତିଙ୍କଠାରେ ଦେଖାଯାଏ; ୯୦%ରୁ ଅଧିକ ୪୦ ବର୍ଷରୁ ଅଧିକ ବୟସର ଲୋକଙ୍କଠାରେ ଘଟିଥାଏ। ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି।
ଚନ୍ଦ୍ରଯାନ-୩  ସଂସ୍କୃତ:       -3  ହେଉଛି ଭାରତୀୟ ମହାକାଶ ଗବେଷଣା ସଂଗଠନ, ଇସ୍ରୋଦ୍ୱାରା ତୃତୀୟ ଚନ୍ଦ୍ର ଅନୁସନ୍ଧାନ ଅଭିଯାନ । ଏଥିରେ ଚନ୍ଦ୍ରଯାନ-୨ ଭଳି ଲ୍ୟାଣ୍ଡର ଓ ରୋଭର ରହିଥିଲେ ହେଁ ଏଥିରେ ପରିକ୍ରମଣକାରୀ  (ଅର୍ବିଟର) ନାହିଁ  । ଏହାର ପ୍ରୋପଲ୍ସନ୍ ମଡ୍ୟୁଲ୍ ଏକ ଯୋଗାଯୋଗ ରିଲେ ସାଟେଲାଇଟ୍ ଭଳି ଆଚରଣ କରେ । ମହାକାଶଯାନ ୧୦୦ କିଲୋମିଟର ଚନ୍ଦ୍ର କକ୍ଷପଥରେ ରହିବା ପର୍ଯ୍ୟନ୍ତ ପ୍ରୋପଲସନ ମଡ୍ୟୁଲ ଲ୍ୟାଣ୍ଡର ଏବଂ ରୋଭର ବହନ କରିଥାଏ । ଚନ୍ଦ୍ରଯାନ-୨ ପରେ ସଫ୍ଟ ଲ୍ୟାଣ୍ଡିଂ ଗାଇଡେନ୍ସ ସଫ୍ଟୱେୟାରରେ ଶେଷ ମୁହୂର୍ତ୍ତରେ ସଫ୍ଟ ଲ୍ୟାଣ୍ଡିଂ ଗାଇଡେନ୍ସ ସଫ୍ଟୱେୟାରରେ ତ୍ରୁଟି ଯୋଗୁଁ ସଫଳ କକ୍ଷପଥ ପ୍ରବେଶ ପରେ ଲ୍ୟାଣ୍ଡରର ସଫ୍ଟ ଲ୍ୟାଣ୍ଡିଂ ପ୍ରୟାସ ବିଫଳ ହେବା ପରେ ଆଉ ଏକ ଚନ୍ଦ୍ର ଅଭିଯାନ ପ୍ରସ୍ତାବ ଦିଆଯାଇଥିଲା। ଏହି ଅଭିଯାନକ୍ରମେ ୨୦୨୪ ମସିହାରେ ଜହ୍ନର ଦକ୍ଷିଣ ମେରୁରେ ରୋଭର  (ଚନ୍ଦ୍ର ଉପରେ ବୁଲାବୁଲି କରି ତାହାର ମାଟିର ନମୁନା ସଂଗ୍ରହ କରିବା) ଏବଂ ଏକ ଲ୍ୟାଣ୍ଡର  (ଚନ୍ଦ୍ର ଉପରେ ଓଲ୍ହାଇବା) ପଠାଯାଇ ନିରୀକ୍ଷଣ କରାଯିବ  । ଏହି ଅଭିଯାନଟି ନୂତନ ଭୂମି ଅନୁଧ୍ୟାନ ସହିତ ଜଡ଼ିତ କଳାକୌଶଳ ଯଥା ଯାନ ପରିବହନ ଏବଂ କିଛି ଶହ କିଲୋଗ୍ରାମ ଓଜନର ଆସବାବପତ୍ର ସହିତ ମେରୁ ସ୍ଥାନରେ କିପରି ଦୀର୍ଘସ୍ଥାୟୀ ରାତ୍ରଯାପନ ହୋଇପାରିବ ତାହା ଉପରେ ଅଧିକ ଅନୁଧ୍ୟାନ କରିବ । ସମ୍ଭାବିତ ପାଣିର ଖୋଜା, ନମୁନା ସଂଗ୍ରହ ଏବଂ ତଦନ୍ତ ମୁଖ୍ୟତଃ ଏହି ଅଭିଯାନର ଲକ୍ଷ୍ୟ ହୋଇପାରେ । ଅନ୍ୟାନ୍ୟ ଅନ୍ତରୀକ୍ଷ ସଂସ୍ଥାଗୁଡ଼ିକରୁ ପେଲୋଡ ବା ଆସବାବପତ୍ର ନେବାକୁ ପ୍ରସ୍ତାବ ଦିଆଯିବ । ୧୪ ଜୁଲାଇ ୨୦୨୩ ତାରିଖରେ ଚନ୍ଦ୍ରଯାନ-୩କୁ ସଫଳତାର ସହିତ ଏଲଭିଏମ୩ ଏମ୪ ରକେଟଦ୍ୱାରା କକ୍ଷପଥରେ ସ୍ଥାପନ କରାଯାଇଥିଲା । ଲ୍ୟାଣ୍ଡର ଓ ରୋଭର ୨୩ ଅଗଷ୍ଟ ୨୦୨୩ରେ ଚନ୍ଦ୍ରର ଦକ୍ଷିଣ ମେରୁ ଅଞ୍ଚଳ ନିକଟରେ ଅବତରଣ କରିଥିଲେ। ୨୩ ଅଗଷ୍ଟ ୨୦୨୩, ଭାରତୀୟ ସମୟ ଅନୁଯାୟୀ ଅପରାହ୍ନ ପ୍ରାୟ ୫ଟା ୪୫ ମିନିଟ‌ରେ ଏହି ଅବତରଣ ଘଟିଥିଲା ଏବଂ ସେହି ଦିନ ସନ୍ଧ୍ୟା ପ୍ରାୟ ୬.୦୨ ମିନିଟ‌ରେ ଚନ୍ଦ୍ରପୃଷ୍ଠକୁ ସ୍ପର୍ଶ କରିଥିଲା, ଯାହା ଚନ୍ଦ୍ରର ଦକ୍ଷିଣ ମେରୁ ଅଞ୍ଚଳରେ ସଫଳତାର ସହ ମହାକାଶଯାନ ଅବତରଣ କରିବାରେ ପ୍ରଥମ ଦେଶ ଏବଂ ଚନ୍ଦ୍ରରେ ଧୀର ଅବତରଣ   କରିଥିବା ଚତୁର୍ଥ ଦେଶ ଥିଲା। ଲକ୍ଷ୍ୟ ଚନ୍ଦ୍ରଯାନ-୩ ମିଶନର ଉଦ୍ଦେଶ୍ୟ ଗୁଡ଼ିକ ହେଲା: ଚନ୍ଦ୍ର ପୃଷ୍ଠରେ ସୁରକ୍ଷିତ ଏବଂ ଧୀର ଅବତରଣ ପ୍ରଦର୍ଶନ କରିବା ଚନ୍ଦ୍ରରେ ରୋଭର ଚଲାଇବାର ପ୍ରଦର୍ଶନ କରିବା ଏବଂ ନିୟନ୍ତ୍ରିତ ବ୍ୟବସ୍ଥାରେ  ବୈଜ୍ଞାନିକ ପରୀକ୍ଷଣ କରିବା । ମିଶନ ଫଳାଫଳ ନିୟନ୍ତ୍ରିତ ବ୍ୟବସ୍ଥାରେ  ବୈଜ୍ଞାନିକ ପରୀକ୍ଷଣ ନିୟନ୍ତ୍ରିତ ବ୍ୟବସ୍ଥାରେ  ବୈଜ୍ଞାନିକ ପରୀକ୍ଷଣରୁ ଚନ୍ଦ୍ରପୃଷ୍ଠରେ ନିମ୍ନୋକ୍ତ ରାସାୟନିକ ଥିବା ଜଣାପଡ଼ିଥିଲା: ଆଲୁମିନିୟମ  , ସଲଫର  , କ୍ୟାଲସିୟମ  , ଲୁହା  , କ୍ରୋମିୟମ  , ଏବଂ ଟିଟାନିୟମ   । ଆହୁରି ମାପରୁ ମାଙ୍ଗାନିଜ  , ସିଲିକନ   ଏବଂ ଅମ୍ଳଜାନ  ର ଉପସ୍ଥିତି ଜଣାପଡ଼ିଥିଲା । ଚନ୍ଦ୍ରର ତାପମାତ୍ରା ମାପିବା ଏଠାରେ ବିକ୍ରମ ଲ୍ୟାଣ୍ଡରରେ ଥିବା    '   ଚନ୍ଦ୍ର ପୃଷ୍ଠର ତାପମାତ୍ରା ଆଚରଣ ବୁଝିବା ପାଇଁ ମେରୁ ଚାରିପଟେ ଚନ୍ଦ୍ରର ଶୀର୍ଷ ମାଟିର ତାପମାତ୍ରା ପ୍ରୋଫାଇଲ୍ ମାପିଥିଲା । ଭୂପୃଷ୍ଠ ତଳେ ୧୦ ସେଣ୍ଟିମିଟର ଗଭୀରତାରେ ପହଞ୍ଚିବାର ସହିତ ତାପମାତ୍ରା ମାପ କରିଥିଲା । ଚନ୍ଦ୍ରର ଦିନ ସମୟରେ ଭୁପୃଷ୍ଠରେ ପାଖାପାଖି ୫୦ ଡିଗ୍ରୀ ସେଣ୍ଟିଗ୍ରେଡ଼ ଥିବାବେଳେ ଭୁପୃଷ୍ଠର ୮ ସେଣ୍ଟିମିଟର ତଳେ ତାପମାତ୍ରା -୧୦ ଡିଗ୍ରୀ ସେଣ୍ଟିଗ୍ରେଡ଼ ରହିଥିଲା । ଓଡ଼ିଶାର ଅବଦାନ ଭୁବନେଶ୍ୱରରେସ୍ଥିତ ସିଟିଟିସି   ଚନ୍ଦ୍ରଯାନ-୩ ପାଇଁ ୧୭,୦୦୦ରୁ ଉର୍ଦ୍ଧ ଉପକରଣ ପ୍ରଦାନ କରିଥିଲା, ଯାହାର ମୂଲ୍ୟ ପାଖାପାଖି ୧୦ କୋଟି ଭାରତୀୟ ମୁଦ୍ରା ଥିଲା ।
ପୁର୍ନିଆ ଏକ ଭାରତୀୟ ବିଜ୍ଞାପିତ ଅଞ୍ଚଳ   ଅଟେ । ଏହା ବିହାରର ପୁର୍ନିଅ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପୁର୍ନିଆ ୨୫.୭୭୯୦ ଉତ୍ତର ଅକ୍ଷାଂଶ ଓ ୮୭.୪୭୪୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୧୧ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପୁର୍ନିଆ ସହରର ମୋଟ ଜନସଂଖ୍ୟା ୨୫୧୮୩ ଅଟେ । ସେଥି ମଧ୍ୟରୁ ୫୪.୮୬% ଜଣ ପରୁଷ ହୋଇଥିବା ବେଳେ ୪୫.୧୪% ଜଣ ନାରୀ ଅଟନ୍ତି । ପୁର୍ନିଆର ସାକ୍ଷରତା ହାର ୫୧.୯୮% ଅଟେ । ଏହା ଜାତୀୟ ହାରଠାରୁ ୧୨.୮୬% ପ୍ରତିଶତ ଅଧିକ ଅଟେ । ସେଥିରୁ ୩୩.୨୭% ପ୍ରତିଶତ ପୁରୁଷ ଓ ୧୮.୭୧% ନାରୀ ଅଟନ୍ତି । ୧୭.୯୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପୁର୍ନିଆର ସରକାରୀ ଭାଷା ଅଟେ ।
ଗେମ ଅଫ ଥ୍ରୋନ୍ସ  ( : ) ହେଉଛି ଡେଭିଡ ବେନୀଅଫ ଏବଂ ଡି.ବି. ୱୈଶଙ୍କଦ୍ୱାରା ନିର୍ମିତ ଆମେରିକୀୟ କାଳ୍ପନିକ ଓ ନାଟକ ଜାତୀୟ ଧାରାବାହିକ  । ଏହା ଜର୍ଜ ଆର. ଆର. ମାର୍ଟିନଙ୍କରଦ୍ୱାରା ରଚିତ କାଳ୍ପନିକ ଉପନ୍ୟାସ ଶୃଙ୍ଖଳା, ଏ ସଙ୍ଗ ଅଫ ଆଇସ ଆଣ୍ଡ ଫାୟାର ଉପରେ ଆଧାରିତ ଅଟେ । ଏହି ଧାରାବାହିକଟିର ପ୍ରସାରଣ ୧୭ ଏପ୍ରିଲ ୨୦୧୧ ତାରିଖରେ ଏଚବିଓ ଚ୍ୟାନେଲରେ ଆରମ୍ବ ହୋଇଥିଲା । ଏହାର ସପ୍ତମ ଋତୁ ପ୍ରସାରିତ ହେବା ୨୭ ଅଗଷ୍ଟ ୨୦୧୭ ତାରିଖରେ ଉଦଯାପିତ ହୋଇଥିଲା । ଏହି ଧାରାବାହିକ ଶୃଙ୍ଖଳାର ଶେଷ, ଅଷ୍ଟମ ଋତୁଟି ଏପ୍ରିଲ ୧୪, ୨୦୧୯ରୁ ପ୍ରସାରଣ ଆରମ୍ଭ ହୋଇ ୧୯ ମଇ ୨୦୧୯ ତାରିଖରେ ସମାପ୍ତ ହୋଇଥିଲା । ୱେଷ୍ଟେରୋସ୍ ଓ ଏସୋସ୍ ନାମକ କାଳ୍ପନିକ ମହାଦେଶରେ ରଚିତ, ଗେମ ଅଫ ଥ୍ରୋନ୍ସରେ ଅନେକ କଥାନକ ଏବଂ କଳାକାର ସମୂହ ଅଛନ୍ତି । ଏ ମଧ୍ୟରୁ ତିନଟି ଗଳ୍ପ ଧାରା ପ୍ରମୁଖ । ପ୍ରଥମ ଗଳ୍ପ ଧାରାଟିର କେନ୍ଦ୍ର ବିନ୍ଦୁ ଅଟେ  'ସାତ ଗୋଟି ରାଜ୍ୟ' ର ଏକ  'ଲୌହ ସିଂହାସନ'  । ଏଥିରେ ଅନେକ ରାଜ ପରିବାରମାନଙ୍କ ମଧ୍ୟର ସମ୍ବନ୍ଧ ଓ ଶତୃତାର କାହାଣି ବର୍ଣ୍ଣିତ, ଯୋଉଥିରେ ସେମାନେ ଲୌହ ସିଙ୍ଘାସନ ପାଇବା ପାଇଁ ଅଥବା ତା 'ଠାରୁ ସ୍ୱାଧୀନ ହେବା ପାଇଁ ନିରନ୍ତର ଚେଷ୍ଟିତ । ଦ୍ୱିତିୟ ଗଳ୍ପ ଧାରାଟି କେନ୍ଦ୍ରିତ ଅଟେ ମହାଦେଶର ପୂର୍ବତନ ବିତାଡ଼ିତ ଶାସକ ପରିବାରର ଶେଷ ମୁଣ୍ଡ ଓ ତାଙ୍କ ଶାସନ ଫେରି ପାଇବାର ସଙ୍ଗ୍ରାମ ଉପରେ । ତୃତୀୟ ଗଳ୍ପ ଧାରାଟି ପ୍ରାଚୀନ କାଳରୁ ଥିବା ଭାତୃସଙ୍ଘ ଏବଂ ସେମାନଙ୍କ ଉପରେ ଥିବା ଦାୟିତ୍ୱ ଉପରେ କେନ୍ଦ୍ରିତ । ସୁଦୂର ଉତ୍ତରରୁ ଆସୁଥିବା ନୃଶଂସ ବ୍ୟକ୍ତି ଓ ଜୀବମାନଙ୍କ ପ୍ରାଚୀନ ଖଳ ଶକ୍ତିଠାରୁ ମହାଦେଶକୁ ରକ୍ଷା କରିବା ସେମାନଙ୍କ ଦାୟିତ୍ୱ । ଅବଲୋକନ ଏହି ଧାରାବାହିକଟି ମାର୍ଟିନଙ୍କର ଉପନ୍ୟାସ ଏ ସଙ୍ଗ ଅଫ ଆଇସ ଆଣ୍ଡ ଫାୟାର ଶୃଙ୍ଖଳା ଉପରେ ପର୍ଯ୍ୟବସିତ ଥିଲା । କିନ୍ତୁ ନୂତନ ଅଧ୍ୟାୟଗୁଡ଼ିକପାଇଁ କାହାଣୀ ନୂତନରୂପେ ଲେଖାଯାଇଥିଲା । ଅଭିନୟ ଏହି ଧାରାବାହିକରେ ଅଭିନୟ କରୁଥିବା ପୀଟର ଡିଙ୍କଲେଜ ୨୦୧୧, ୨୦୧୫ ଏବଂ ୨୦୧୮ରେ ଶ୍ରେଷ୍ଠ ସହ-କଳାକାର ଭାବରେ ଏମୀ ପୁରସ୍କାର ଜିତିଥିଲେ । ଦର୍ଶକ ସଂଖ୍ୟା ଯୁକ୍ତରାଜ୍ୟରେ ଏହି ଧାରାବାହିକଟି ଦର୍ଶକ ସଂଖ୍ୟାରେ ରେକର୍ଡ଼ ସୃଷ୍ଟି କରିଥିଲା । ହାରାହାରି ୫୦ ଲକ୍ଷ ଲୋକ ଏହାକୁ ୨୦୧୬ ମସିହାରେ ଦେଖିଥିଲେ ଏବଂ ଅଷ୍ଟ୍ରେଲିଆରେ ପାଖାପାଖି ୧୨ ଲକ୍ଷ ଲୋକ ଦେଖିଥିଲେ ।
ଟ୍ରାଲୋକିନୁମାବ  (ଇଂରାଜୀ ଭାଷାରେ ), ଆଡ୍ରାଲଜା ଏବଂ ଆଡବ୍ରି ବିକ୍ରୟ ନାମ, ହେଉଛି ଏକ ଔଷଧ ଯାହା ଆଟୋପିକ ଡର୍ମାଟାଇଟିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ମଧ୍ୟମରୁ ଗୁରୁତର ରୋଗ ପାଇଁ ବ୍ୟବହୃତ ହୁଏ ଯାହା ଚର୍ମରେ ପ୍ରୟୋଗ କରାଯାଉଥିବା ଅନ୍ୟାନ୍ୟ ଔଷଧଦ୍ୱାରା ନିୟନ୍ତ୍ରିତ ହୁଏ ନାହିଁ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ ଯେପରିକି ସାଧାରଣ ଥଣ୍ଡା, ଇଞ୍ଜେକସନ ସ୍ଥାନରେ ପ୍ରତିକ୍ରିୟାଏବଂ ଆଖିରେ ଯନ୍ତ୍ରଣା ଓ ଲାଲ ରଙ୍ଗ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲାକ୍‌ସିସ ଏବଂ ଆଞ୍ଜିଓଇଡିଡେମା ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ, ଏପରି ବ୍ୟବହାର ଭଲ ଅଧ୍ୟୟନ କରାଯାଇ ନାହିଁ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ସାଇଟୋକାଇନ ଇଣ୍ଟରଲିଉକିନ ୧୩ର କାର୍ଯ୍ୟକଳାପକୁ ଅବରୋଧ କରିଥାଏ । ୨୦୨୧ ମସିହାରେ ୟୁରୋପ, ଆମେରିକା ଏବଂ ଯୁକ୍ତରାଜ୍ୟରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟ୍ରାଲୋକିନୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୨ ସୁଦ୍ଧା ଏହାର ୬୦୦ ମିଗ୍ରାର ମୂଲ୍ୟ ପ୍ରାୟ ୧୦୭୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୁଲ୍ୟ ପ୍ରାୟ ୩୩୦୦ ଡଲାର ଅଟେ ।
ପ୍ରଷ୍ଟେରନ, ଅନ୍ୟ ନାମ ଡିହାଇଡ୍ରୋଏପିଆଣ୍ଡ୍ରୋଷ୍ଟେରୋନ   ଏବଂ ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଇଣ୍ଟ୍ରୋସା, ହେଉଛି ଏକ ଔଷଧ ଏବଂ ଖାଦ୍ୟ ପରିପୂରକ । ଏକ ଔଷଧ ଭାବରେ ଏହା ଋତୁବନ୍ଦ ହୋଇଥିବା ମହିଳାମାନଙ୍କର ଯୋନୀ ଆଟ୍ରୋଫିର ଚିକିତ୍ସା କରିବା ପାଇଁ ବ୍ୟବହୃତ ହୁଏ । ଏହି ଉଦ୍ଦେଶ୍ୟରେ ଏହା ଯୋନୀରେ ବ୍ୟବହୃତ ହୁଏ । ଏହା ଆଣ୍ଟି-ଏଜିଙ୍ଗ୍ ଗୁଣଗୁଡିକର ଦାବି ସହିତ ଏକ ସପ୍ଲିମେଣ୍ଟ ଭାବରେ ବିକ୍ରି ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଯୋନୀ ସ୍ରାବ ଏବଂ ଅସ୍ୱାଭାବିକ ପ୍ୟାପ୍ ସ୍ମିଅର ଅନ୍ତର୍ଭୁକ୍ତ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଓଜନ ପରିବର୍ତ୍ତନ, ବ୍ରଣ, ତେଲିଆ ଚର୍ମ ଏବଂ କେଶ ବୃଦ୍ଧି ହୋଇପାରେ । ଏହା ଏକ ପ୍ରାକୃତିକ ଭାବରେ ଘଟୁଥିବା ଷ୍ଟିରଏଡ୍ ହରମୋନ ଯାହା ଆଣ୍ଡ୍ରୋଜେନ୍ ଏବଂ ଇଷ୍ଟ୍ରୋଜେନରେ ପରିବର୍ତ୍ତିତ ହୁଏ । ୧୯୩୪ ମସିହାରେ ପ୍ରଷ୍ଟେରନ ଆବିଷ୍କୃତ ହୋଇଥିଲା। ୨୦୧୮ ମସିହାରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଏହାକୁ ଅନୁମୋଦନ କରାଯାଇଥିଲା । ଯୁକ୍ତରାଷ୍ଟ୍ରରେ ଓଭର-ଦି-କାଉଣ୍ଟର ସପ୍ଲିମେଣ୍ଟର ମାର୍କେଟିଂ ଅନୁମତିପ୍ରାପ୍ତ ।
ପ୍ରଶାନ୍ତ ନନ୍ଦଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ହୀରାନୀଳା ୧୯୮୬ ମସିହାରେ ମୁକ୍ତିଲାଭ କରିଥିଲା ।
୨୦୧୬ ଗ୍ରୀଷ୍ମ ଅଲମ୍ପିକ ବକ୍ସିଙ୍ଗ ପ୍ରତିଯୋଗିତା କାର୍ଯ୍ୟକ୍ରମ ୬ରୁ ୨୧ ଅଗଷ୍ଟ ୨୦୧୬ ରିଓ ଡ଼ି ଜେନେରିଓର ରିଓସେନ୍ଟ୍ରୋ ପଭିଲିଅନ ୬ରେ ଆୟୋଜିତ ହେବ । ପ୍ରତିଯୋଗିତା ପ୍ରାରୂପ (ଫରମେଟ) ମାର୍ଚ୍ଚ ୨୩, ୨୦୧୩ରେ ଆମେଟିଅର ଇନଣ୍ଟନେଶନାଲ ଆସୋସିଅସନ ମହତ୍ୱପୂର୍ଣ୍ଣ ପରିବର୍ତ୍ତନ ହୋଇଥିଲା  । ହେଡ଼ଗେଅରକୁ ବାହାର କରାଯାଇ  "୧୦-ଅଙ୍କ ଜରୁରୀ"  ଗଣନା ପ୍ରଣାଳୀର ସ୍ୱୀକୃତି ଦିଆଯାଇଥିଲା ଯାହାକି ଆମେଟିଅର ଓ ପ୍ରୋ ଫରମେଟ ମଧ୍ୟରେ ଥିବା ଭେଦକୁ ସ୍ୱଷ୍ଟ କରୁଛି । ୨୦୧୨ର ଫରମେଟ ଭଳି, ପୁରୁଷମାନେ ନିମ୍ନଲିଖିତ ପ୍ରତିଯୋଗିତା ପ୍ରସଙ୍ଗ ଗୁଡ଼ିକରେ ଭାଗନେବା ଯୋଗ୍ୟ: ଛାଞ୍ଚ: ଛାଞ୍ଚ: ଛାଞ୍ଚ: ଛାଞ୍ଚ: ଛାଞ୍ଚ: ଛାଞ୍ଚ: ଛାଞ୍ଚ: ଛାଞ୍ଚ: ଛାଞ୍ଚ: ଛାଞ୍ଚ: ମହିଳାମାନେ ନିମ୍ନଲିଖିତ ପ୍ରତିଯୋଗିତା ଗୁଡ଼ିକରେ ଭାଗନେବାର ଯୋଗ୍ୟ: ଛାଞ୍ଚ: ଛାଞ୍ଚ: ଛାଞ୍ଚ: ପାତ୍ରତା ମାନ‌ଦଣ୍ତ ପ୍ରତ୍ୟେକ ରାଷ୍ଟ୍ରିୟ ଅଲମ୍ପିକ ସମିତି ଗୋଟିଏ ଏଥଲୀଟ ପାଇଁ ଗୋଟିଏ ଘଟଣା/ପ୍ରସଙ୍ଗରେ ପ୍ରବେଶ କରିବା ଅନୁମତି ଦିଆଯାଇଥାଏ । ୬ ଜାଗା  (୫ ପୁରୁଷ ଓ ୧ ମହିଳା) ଆତିଥେୟ ଦେଶ ସକାଶେ ଅଲଗା ରଖାଯାଇଥାଏ  ।
ଏମିଲି ଏଲିଜାବେଥ ଡିକିନସନ  ଇଂରାଜୀ ଭାଷାରେ    ୧୦ ଡିସେମ୍ବର ୧୮୩୦  ୧୫ ମଇ ୧୮୮୬  ଜଣେ ଆମେରିକୀୟ କବୟିତ୍ରୀ ଥିଲେ । ଆମହେର୍‌ସ୍ଟ, ମାସାଚୁସେଟର  ( , ) ଏକ ଉଲ୍ଲେଖନୀୟ ପରିବାରରେ ଡିକିନସନ ଜନ୍ମ ଗ୍ରହଣ କରିଥିଲେ ଓ ସେହି ପରିବାରର ତାଙ୍କ ସମାଜ ସ‌ହିତ ଦୃଢ଼ ସମ୍ବନ୍ଧ ଥିଲା  । ଆମହେର୍‌ସ୍ଟ କଲେଜରେ   ସେ ସାତ ବର୍ଷ ଶିକ୍ଷାଲାଭ କରିବା ପରେ କିଛି ଦିନ ପାଇଁ ମାଉଣ୍ଟ ହୋଲ୍ୟୋକ ଏକାଡେମୀରେ   ଯୋଗଦାନ ପରେ ନିଜ ପରିବାରର ଘରକୁ ଫେରି ଆସିଲେ । ଡିକିନସନ‌ ଜୀବନର ଅଧିକାଂଶ ସମୟ ଏକାନ୍ତରେ ରହୁଥିବାର ପ୍ରମାଣ ମିଳେ । ସ୍ଥାନୀୟ ଲୋକମାନେ ତାଙ୍କୁ ବାଇଆ ବା ବିଲକ୍ଷଣ‌ଯୁକ୍ତ ବୋଲି ଭାବୁଥିଲେ । ସେ ଧଳା ପୋଷାକ ପିନ୍ଧିବାକୁ ଅଧିକ ଆଗ୍ରହୀ ଥିଲେ ଓ ଅତିଥିମାନଙ୍କୁ ଅଭିବାଦନ କରିବାକୁ ଅନି‌ଚ୍ଛୁକ ଥିଲେ । ପରବର୍ତ୍ତୀ ଜୀବନରେ ସେ ତାଙ୍କ ଶୋଇବା ଘରୁ ମଧ୍ୟ ବାହାରୁନଥିଲେ । ସେ ବିବାହ କରିନଥିଲେ ଓ ପତ୍ର ବ୍ୟବ‌ହାରଦ୍ୱାରା ତାଙ୍କ ବନ୍ଧୁମାନଙ୍କ ଉପରେ ନିର୍ଭର କରୁଥିଲେ । ଡିକିନସନ‌ ନିଜ ଜୀବଦ୍ଦସାରେ ଜଣେ ଅତି ସଫଳ କବୟିତ୍ରୀ ଥିଲେ ମଧ୍ୟ ତାଙ୍କ ରଚିତ ପ୍ରାୟ ୧୮୦୦ କବିତା ମଧ୍ୟରୁ ଏକ ଡଜନରୁ କମ କବିତା ପ୍ରକାଶିତ ହୋଇଥିଲା । ତାଙ୍କ କବିତାଗୁଡ଼ିକ ପାରମ୍ପରିକ କବିତା ନିୟମ ଅନୁସାରେ ପ୍ରକାଶିତ ହୋଇଥିଲା । ତାଙ୍କ ଯୁଗକୁ ଲକ୍ଷ କଲେ ସେ କବିତାଗୁଡ଼ିକ ଅଦ୍ୱିତୀୟ ଥିଲା । କବିତାର ଧାଡ଼ିଗୁଡ଼ିକ ଛୋଟ ଥିଲା, କୌଣସି ଶୀର୍ଷକ ନଥିଲା ଓ ତେର୍ଚ୍ଛା ଛନ୍ଦ ସ‌ହିତ ଅଣପରମ୍ପରାଗତ ବିରାମ ଚିହ୍ନ ପ୍ରୟୋଗ ହୋଇଥିଲା । ତାଙ୍କର ଅଧିକାଂଶ କବିତା ମୃତ୍ୟୁ ଓ ଅମରତ୍ୱ ଉପରେ ଆଧାରିତ ହୋଇଥିଲା ଓ ସାଙ୍ଗମାନଙ୍କ ପାଖକୁ ଏକା ଶିର୍ଷକ ଥିବା କବିତା ମଧ୍ୟ ଯାଉଥିଲା । ଡିକିନସନ‌‌ଙ୍କ ପରିଚିତ ଲୋକମାନେ ତାଙ୍କ ଲେଖା ସ‌ହ ସଚେତନ ଥିଲେ ମଧ୍ୟ ସନ ୧୮୮୬ରେ ତାଙ୍କ ମୃତ୍ୟୁ ହେବା ପରେ ତାଙ୍କ ଛୋଟ ଭଉଣୀ ଲାଭିନିଆ ସେହି କବିତାଗୁଡ଼ିକ ଆବିଷ୍କାର କରିଥଲେ ଓ ଜନସାଧାରଣଙ୍କ ନିକଟରେ ଉପସ୍ଥାପନ କରିଥିଲେ । ଲାଭିନିଆଙ୍କ ପରିଚିତ ଥୋମାସ ୱେଣ୍ଟ‌ୱଥ ହିଗିନସନ ଓ ମାବେଲ ଲୁମିସ ଟୋଡଙ୍କଦ୍ୱାରା ଅନେକ ସମ୍ପାଦନ ପରେ ସନ ୧୮୯୦ରେ ତାଙ୍କର ପ୍ରଥମ କବିତା ସଂଗ୍ରହ ପ୍ରକାଶିତ ହୋଇଥିଲା । ଡିକିନସନଙ୍କ କବିତାରୁ ସୁସାନ ନାମଟି ଜାଣିଶୁଣି ବାଦ ଦିଆଯିବା କଥା ସନ ୧୯୯୮ରେ ନିଉୟୋର୍କ ଟାଇମସ ଲୋକଲୋଚଙ୍କୁ ଆଣିଥିଲେ । ଅତି କମ୍‌ରେ ତାଙ୍କର ସମ୍ପର୍କୀୟ ସୁସାନ ହଣ୍ଡିଙ୍ଗଟନ ଗିଲବର୍ଟ ଡିକିନସନଙ୍କୁ   ସମର୍ପିତ ଏଗାରଟି କବିତାର ସୁସାନ ନାମ ଟଡଙ୍କଦ୍ୱାରା ବାଦ ଦିଆଯାଇଥିଲେ । ସନ ୧୯୫୫ରେ ତାଙ୍କର ସମ୍ପୁର୍ଣ୍ଣ ଅଣବିକୃତ ଲେଖାଗୁଡ଼ିକୁ ଥୋମାସ ଏଚ ଜନସନ ପ୍ରଥମେ ପ୍ରକାଶିତ କରିଥିଲେ । ଅନୁବାଦ ବିଭିନ୍ନ ଭାଷା ଯେପରିକି ଫରାସୀ ଭାଷା  , ସ୍ପାନିଶ  , ଫାର୍ସି  ([[: : }]]), କୁର୍ଦ୍ଦିସ  , ଜର୍ଜିଆନ   ଓ ରଷିଆନ   ଭାଷାରେ ତାଙ୍କର କବିତା ଅନୁବାଦିତ ହୋଇଛି  ।
କୁରାଳ ପଞ୍ଚମୀ  (ଓଢ଼ଣ ଷଷ୍ଠୀ ପର୍ବ ନାମରେ ମଧ୍ୟ ଜଣା) ଏକ ହିନ୍ଦୁ ପର୍ବ  । କୁରାଳ ପଞ୍ଚମୀ କୁମ୍ଭାରମାନେ ପାଳନ କରିଥାଆନ୍ତି । ମାର୍ଗଶିର ମାସ ପଞ୍ଚମୀଠାରୁ ପୂର୍ଣ୍ଣିମା ପର୍ଯ୍ୟନ୍ତ କୁମ୍ଭାରମାନେ ଲକ୍ଷ୍ମୀ ନାରାୟଣଙ୍କୁ ପୂଜା କରିଥାଆନ୍ତି । ପୂଜା ପାଞ୍ଚଦିନ ଧରି ଚାଲେ । ଏହି ପୂଜା ପଣ୍ଡୁ ପୂର୍ଣ୍ଣିମାରେ ପଣ୍ଡୁଓଷା ନାମରେ ପାଳନ କରାଯାଏ । କିମ୍ବଦନ୍ତୀ କିମ୍ବଦନ୍ତୀ ଅନୁସାରେ ପାଣ୍ଡବମାନେ ବନବାସ କାଳରେ କୁମ୍ଭାରଶାଳରେ ଆଶ୍ରୟ ନେଇଥିଲେ । କୌରବମାନେ ଜଉଘରେ ପାଣ୍ଡବମାନଙ୍କୁ ପୋଡ଼ିଦେବାକୁ ଉଦ୍ୟମ କରିଥିଲେ । ଜଉଘରର ଏକ ଗୁପ୍ତ ସୁଡ଼ଙ୍ଗ ଥିବା ବିଷୟରେ ବିଦୂର ଶ୍ରୀକୃଷ୍ଣଙ୍କୁ କହିଥିଲେ । ଶ୍ରୀକୃଷ୍ଣ ସେହି ଗୁପ୍ତ ସୁଡ଼ଙ୍ଗର ସୂଚନା ପାଣ୍ଡବମାନଙ୍କୁ ଦେଇଥିଲେ । ଉକ୍ତ ସୁଡ଼ଙ୍ଗ ଦେଇ ପାଣ୍ଡବମାନେ ଆସି କୁମ୍ଭାରଶାଳରେ ଆଶ୍ରୟ ନେଇଥିଲେ, ଯାହାକି ଦ୍ରୁପଦ ରାଜ୍ୟରେ ଅବସ୍ଥିତ । ଅର୍ଜୁନ ମାଛ ଆଖିକୁ ଲାକ୍ଷ ବିନ୍ଧି ଦୌପଦୀଙ୍କୁ ପଞ୍ଚମୀ ଦିନ ବିବାହ କରି କୁମ୍ଭାରଶାଳକୁ ଆସି ହସ୍ତିନା ଫେରିଥିଲେ ।
ଗୟା ଅଶ୍ୱତ୍ଥ ବା ଗୟା ଓସ୍ତ ଏକ ଦ୍ରୁମ ଜାତୀୟ ଉଦ୍ଭିଦ । ଏହାର ପତ୍ର ଗୋସାଇଁଳି ପତ୍ର ପରି ଦିଶେ । ବହୁ ଶାଖା ପ୍ରଶାଖାଯୁକ୍ତ ଏହି ଗଛ ମୁଖ୍ୟତଃ ଗଡ଼ଜାତ ଅଞ୍ଚଳର ଜଙ୍ଗଲରେ ଦେଖିବାକୁ ମିଳିଥାଏ । ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ମଧୁର କଷାୟ ମିଶ୍ରିତ ତିକ୍ତରସ, ଲଘୁ, ଶୀତବୀର୍ଯ୍ୟ, ଶୁକ୍ର ବର୍ଦ୍ଧକ, ପୁଷ୍ଟିକର, କଟୁ ବିପାକ, ମଳ ରୋଧକର ଓ ଗ୍ରାହୀ ଏବଂ ବ୍ରଣ, ମେହ, କୁଷ୍ଠ, ରକ୍ତଦୋଷ, କଫ, ପିତ୍ତ, ଦାହ, ଶିରପୀଡ଼ା ଓ ବାୟୁଦୋଷ ନିବାରକ ଅଟେ। ମାତ୍ରା ଦୁଇ ଅଣାରୁ ଆଠ ଅଣା ବ୍ୟବହାର ଏହାର ସର୍ବାଙ୍ଗକୁ ଔଷଧ ରୂପରେ ବ୍ୟବହାର କରାଯାଏ। ମଣିଷ ଚିକିତ୍ସା ମେହ ଓ ପ୍ରମେହରେ ଏହାର କୋମଳ ପତ୍ରକୁ ମହୁ ସହିତ ବାଟି ସେବନ କରାଯାଏ। ବ୍ରଣ, ବିଚର୍ଚ୍ଚିକା, କଣ୍ଡୁ, ଦଦ୍ରୁ, ପ୍ରମେହ, ଉପଦଂଶ, ବାତରକ୍ତ ଓ କୁଷ୍ଠରୋଗ ଆଦିରେ ଏହାର ଛେଲିକୁ ଜଳରେ ସିଝାଇ କ୍ୱାଥ ପ୍ରସ୍ତୁତ କରି ସେହି କ୍ୱାଥ ସହିତ, କିମ୍ବା ଏହାର ଛେଲିକୁ ଛେଚି ଚିପୁଡି ମହୁ ବା ମିଶ୍ରିଗୁଣ୍ଡ ମିଶାଇ ସେବନ କରାଯାଏ। ଅତିସାର ଝାଡ଼ାରେ ଏହାର ଫଳକୁ ଜଳରେ ବାଟି ସେଥିରେ ଅଳ୍ପ ମିଶ୍ରିଗୁଣ୍ଡା ମିଶାଇ ସେବନ କରାଯାଏ। ମୁଣ୍ଡବ୍ୟଥାରେ ଏହାର ଫୁଲର ରସ ସହିତ ମିଶ୍ରି ଗୁଣ୍ଡ ମିଶାଇ ସେବନ କରାଯାଏ ଓ ପତ୍ରର ରସକୁ ମସ୍ତିସ୍କରେ ମର୍ଦ୍ଦନ କରାଯାଏ। ପଶୁ ଚିକିତ୍ସା ଅଗସ୍ତିପତ୍ର ସହିତ ଏହାର ଛେଲିକୁ ବାଟି ଗୋରୁମାନଙ୍କ ଦେହଲେ ଲେପିଲେ ସେମାନଙ୍କର ଚର୍ମରୋଗ ଦୂରହୁଏ। ଏହାର କୋମଳ ପତ୍ର ଗୋରୁଙ୍କୁ ଖୁଆଇଲେ ସେମାନେ ନୀରୋଗ ହୁଅନ୍ତି। ବାହାର ଆଧାର ବନୌଷଧି ବିଜ୍ଞାନ. କୃଷ୍ଣବ୍ରହ୍ମା ଶତପଥି. ଧର୍ମଗ୍ରନ୍ଥ ଷ୍ଟୋର, ଅଲିଶା ବଜାର, କଟକ ପୂର୍ଣ୍ଣଚନ୍ଦ୍ର ଭାଷାକୋଷ   ଶ୍ରୀ ଗୋପାଳଚନ୍ଦ୍ର ପ୍ରହରାଜ।
ଓକିଲ ଦିବସ ଓଡ଼ିଶାର ପ୍ରଥମ ବାରିଷ୍ଟର ତଥା ପ୍ରଥମ ସ୍ନାତକ ମଧୁସୁଦନ ଦାସଙ୍କ ଜନ୍ମତିଥି (ଜୟନ୍ତୀ)ରେ ପାଳିତ ଏକ ବିଶେଷ ଦିବସ ଯାହା ମଧୁବାବୁଙ୍କୁ ସମ୍ମାନ ଜଣାଇ ପାଳନ କରାଯାଇଥାଏ  । ମଧୁବାବୁଙ୍କ ଜୀବନ ଚରିତ ଉତ୍କଳର ଅର୍ଦ୍ଧଶତାବ୍ଦୀର ଇତିହାସ । ସେ ହିଁ ଥିଲେ ଅନେକ କ୍ଷେତ୍ରରେ ପ୍ରଥମ ଓଡ଼ିଆ । କଲିକତା ବିଶ୍ୱବିଦ୍ୟାଳୟରୁ ଏମ୍.ଏ, ବି.ଏଲ୍. ଡିଗ୍ରୀ ହାସଲ କରିବାରେ ସେ ଥିଲେ ପ୍ରଥମ ଓଡ଼ିଆ । ଓକିଲାତି କ୍ଷେତ୍ରରେ ସେ ଥିଲେ ଏକ ଆଦର୍ଶ ତଥା ଅନନ୍ୟ ପ୍ରତିଭା । ନିଜର ଓକିଲାତି ବାକ୍‌ ଚାତୁରୀ ଓ ତର୍କଜ୍ଞାନର ପ୍ରଭାବରେ ରାଣୀ ସୂର୍ଯ୍ୟମଣୀ ପାଟମହାଦେଈଙ୍କ ପକ୍ଷ ରଖି ଶ୍ରୀମନ୍ଦିର ପରିଚାଳନାର ଭାର ସେ ତତ୍କାଳୀନ ସରକାରଙ୍କ ହାତମୁଠାରୁ ଛଡ଼ାଇ ଆଣିପାରିଥିଲେ । ସେ କେବଳ ଉତ୍କଳ ଗୌରବ ନ ଥିଲେ, ସେ ଥିଲେ ଯଥାର୍ଥରେ ଭାରତର ଗର୍ବ । ଓଡ଼ିଶାରେ ନାରୀଜାତିକୁ ଓକିଲାତି କ୍ଷେତ୍ରରେ ପ୍ରୋତ୍ସାହିତ କରିବାରେ ତାଙ୍କର ଅବଦାନ ଅତୁଳନୀୟ । ସେହି ମହାନ୍ ବ୍ୟକ୍ତିତ୍ୱଙ୍କୁ ସମ୍ମାନ ଜଣାଇ ତାଙ୍କର ଜନ୍ମ ଦିନକୁ ସାରା ଓଡ଼ିଶାରେ  ଓକିଲ ଦିବସ  ଭାବେ ପାଳନ କରାଯାଉଛି । ଏହି ଦିନକୁ ସ୍ୱାଭିମାନ ଦିବସ ରୂପେ ମଧ୍ୟ ପାଳନ କରାଯାଉଛି । ଇତିହାସ ପାଳନ ଏହି ଦିନ ରାଜ୍ୟର ବାର ଆସୋସିଏସନ୍ ଗୁଡିକରେ ତଥା ନ୍ୟାୟିକ ଦପ୍ତର ମାନଙ୍କରେ ମଧୁବାବୁଙ୍କ ସମ୍ମାନରେ ସଭା ସମିତି ତଥା ଆଲୋଚନାଚକ୍ର ଅନୁଷ୍ଠିତ ହୁଏ ।
କେରଳର ପଥାନାମଥିଟ୍ଟା ଜିଲ୍ଲାର ପଶ୍ଚିମଘାଟ ପର୍ବତମାଳା ନିକଟସ୍ଥ ଘନ ଜଙ୍ଗଲ ଭିତରେ ପାହାଡ଼ଘେରା ନିଭୃତ ଅଞ୍ଚଳରେ ଭଗବାନ ଅୟପ୍ପାଙ୍କ ମନ୍ଦିର ରହିଛି । ଏହାର ଚାରିପାଖରେ ୧୮ଟି ସୁଉଚ୍ଚ ପର୍ବତ ରହିଛି । ସମୁଦ୍ରପତ୍ତନଠାରୁ ମନ୍ଦିର ୪୮୦ମିଟର (୧୫୭୪ଫୁଟ) ଉଚ୍ଚତାରେ ଅବସ୍ଥିତ  । ବିଷ୍ଣୁଙ୍କର ଅନ୍ୟତମ ଅବତାର ପ୍ରଭୁ ପର୍ଶୁରାମ ଏହି ମନ୍ଦିର ଓ ଅୟପ୍ପାଙ୍କ ମୂର୍ତ୍ତି ପ୍ରତିଷ୍ଠା କରିଥିବାର ବିଶ୍ୱାସ କରାଯାଏ । ଏଠାରେ ଶୈବ, ବୈଷ୍ଣବ ଓ ଶାକ୍ତ ପରମ୍ପରାର ପ୍ରଭାବ ଦେଖିବାକୁ ମିଳେ । ପ୍ରଭୁଙ୍କ ଦର୍ଶନ ପାଇଁ ୩ରୁ ୪କୋଟି ଭକ୍ତ ଏହି ପୀଠକୁ ଆସନ୍ତି । କେରଳ, ତାମିଲନାଡୁ, ଆନ୍ଧ୍ରପ୍ରଦେଶ, ତେଲେଙ୍ଗାନା, କର୍ଣ୍ଣାଟକ ଓ ମହାରାଷ୍ଟ୍ରରୁ ସବୁଠାରୁ ବେଶୀ ଭକ୍ତ ଆସନ୍ତି । ଅନ୍ୟ ମନ୍ଦିରଗୁଡ଼ିକ ପରି ଏହି ମନ୍ଦିର ବର୍ଷସାରା ଖୋଲାଯାଏ ନାହିଁ । ମଣ୍ଡଳ ପୂଜା, କିଛି ବିଶେଷ ପୂଜା ଓ ପର୍ବ ଅବସରରେ ଏହାର ଫାଟକ ଭକ୍ତଙ୍କ ପାଇଁ ଖୋଲାଯାଏ । ମଣ୍ଡଳ ପୂଜା ମକର ସଂକ୍ରାନ୍ତିରୁ ଆରମ୍ଭ ହୁଏ । ଏହି ଦିନ ରାତିରେ ପ୍ରଭୁ ଅୟପ୍ପା ଜ୍ୟୋତି ରୂପରେ ଭକ୍ତଙ୍କୁ ଦର୍ଶନ ଦିଅନ୍ତି ବୋଲି ଭକ୍ତ ମହଲରେ ବିଶ୍ୱାସ ରହିଛି । ତେଣୁ ଏହିଦିନ ପୀଠଟି ସ୍ଥାନୀୟ ଓ ଦୂରଦୂରାନ୍ତରୁ ଆସିଥିବା ଭକ୍ତଙ୍କ ଭିଡ ଜମେ । ନଭେମ୍ବରରୁ ଜାନୁଆରୀ ପର୍ଯ୍ୟନ୍ତ ପ୍ରାୟ ତିନି ମାସ ଧରି ଏଠାରେ ଧାର୍ମିକ ମେଳା ଅନୁଷ୍ଠିତ ହୁଏ । ଠାକୁର ଦର୍ଶନ ପାଇଁ ଭକ୍ତମାନଙ୍କୁ ତୀଖ ପାହାଡି ରାସ୍ତାରେ ପାଞ୍ଚକିଲୋମିଟର ଚାଲି ଚାଲି ଯିବାକୁ ହୁଏ । ଆରବର ମକ୍କାକୁ ପୃଥିବୀର ସବୁଠାରୁ ବେଶୀ ମୁସଲିମ୍ ତୀର୍ଥଯାତ୍ରୀ ଆସନ୍ତି । ତା 'ତଳକୁ ସବରିମାଳା ଦ୍ୱିତୀୟ ସ୍ଥାନ । କିମ୍ବଦନ୍ତୀ ପାଣ୍ଡାଲମ୍‌ର ରାଜା ମଣିକନ୍ଦନ ନିଃସନ୍ତାନ ଥିଲେ । ଥରେ ଜଙ୍ଗଲରେ ଶୀକାର କରୁଥିବା ବେଳେ ଏକ ପରିତ୍ୟକ୍ତ ଶିଶୁ ତଳେ ପଡ଼ିଥିବାର ଦେଖିଲେ ଓ ତାକୁ ଉଠାଇ ରାଜପ୍ରାସାଦ ନେଇଗଲେ । ପିଲାଟି ରାଜାଙ୍କ ଅନାବିଳ ସ୍ନେହ ପାଇ ରାଜପୁତ୍ରଭାବରେ ବଢ଼ିଲା । ନାଁ ଦିଆଯାଇଥିଲା ଅୟାପ୍ପା । ସେ ବାଲ୍ୟକାଳରୁ ସଂସାର ପ୍ରତି ବିମୁଖ ଥିଲେ, ବ୍ରହ୍ମଚାରୀ ହୋଇ ରହିଲେ ଓ ସବରିମାଳା ପାହାଡ଼ ଉପରେ ଧ୍ୟାନରେ ବସି ରହିଲେ । ଜଣେ ଅପୂର୍ବ ସୁନ୍ଦରୀ ଦେବୀ ମଲିକାପୁରଥାମା ତାଙ୍କୁ ବିବାହ ପାଇଁ ନିବେଦନ କରିବାରୁ ଅୟାପ୍ପା ମନା କରିଦେଲା । ଭଙ୍ଗାମନ ନେଇ ମଲିକାପୁରଥାମା ଅବିବାହିତ ରହି, ପାହାଡ଼ ତଳେ ଏକ ମନ୍ଦିରରେ ରହିଲେ । ଧ୍ୟାନରତ ଅୟାପ୍ପା ଶେଷରେ ବିଷ୍ଣୁ ଲୀନ ହେଲେ ଓ ସେଇଦିନଠାରୁ ତାଙ୍କୁ ବିଷ୍ଣୁଙ୍କ ଅବତାର ଭାବେ ପୂଜା କରାଯାଉଅଛି । ଅୟପ୍ପା ମହାଦେବ ଓ ବିଷ୍ଣୁଙ୍କର ମୋହିନୀ ରୂପର ମିଳନରୁ ଉତ୍ପନ୍ନ ପୁତ୍ର ଓ ବ୍ରହ୍ମଚାରୀ । ଅୟପ୍ପାଙ୍କ ଦର୍ଶନ ନିମିତ୍ତ ନୀତି ନିୟମ ପ୍ରଭୁ ଅୟପ୍ପାଙ୍କ ଦର୍ଶନ ଯିବା ପୂର୍ବରୁ ପ୍ରତ୍ୟେକ ଭକ୍ତଙ୍କୁ ୪୧ଦିନ ଉପବାସ ରହିବାକୁ ପଡ଼େ/ ଏକ ମାସ ପୂର୍ବରୁ ତାହା ସହିତ ଆମିଷ ଖାଦ୍ୟ ଓ ମୈଥୁନ ତ୍ୟାଗ କରି ବ୍ରହ୍ମଚର୍ଯ୍ୟ ବ୍ରତ ପାଳନ କରିବାକୁ ପଡ଼େ । ଯେଉଁ ଭକ୍ତ ଶାରୀରିକ ଓ ମାନସିକ ପବିତ୍ରତା ସହ ଦର୍ଶନ ବେଳେ ତୁଳସୀକଣ୍ଠୀ ବା ରୁଦ୍ରାକ୍ଷମାଳ ଧାରଣ କରନ୍ତି ସେମାନଙ୍କ ସମସ୍ତ କାମନା ପୂରଣ ହୁଏ ବୋଲି ଭକ୍ତଙ୍କ ବିଶ୍ୱାସ ରହିଛି । ପ୍ରଭୁ ଅୟପ୍ପାଙ୍କ ଦର୍ଶନ ଯିବା ପୂର୍ବରୁ ଭକ୍ତମାନେ ପ୍ରଥମେ ଚିରକୁମାରୀ ମାଲିକାପୁରଥାମ୍ମାଙ୍କ ଦର୍ଶନ କରନ୍ତି ଓ ତା 'ପରେ ପ୍ରଭୁ ଅୟପ୍ପାଙ୍କ ଦର୍ଶନ ପାଇଁ ଯାଆନ୍ତି । ଯେଉଁ ମୁସଲମାନ ପ୍ରଭୁ ଅୟପ୍ପାଙ୍କ ଦର୍ଶନ ପାଇଁ ଯାଆନ୍ତି । ପ୍ରଥମେ ପାହାଡ ତଳେ ଥିବା ଏକ ମସ୍‌ଜିଦ୍‌ରେ ପ୍ରଥମେ ନମାଜ ପଢ଼ି ସାରି ଅୟପ୍ପାଙ୍କ ଦର୍ଶନକରିବାକୁ ଯାଆନ୍ତି । ୧୦ରୁ ୫୦ବର୍ଷ ବୟସ୍କା ମହିଳାମାନଙ୍କୁ ପ୍ରଭୁଙ୍କ ଦର୍ଶନ ମନା ।କିନ୍ତୁ, ୧୦ବର୍ଷରୁ କମ୍ ଓ ୫୦ବର୍ଷରୁ ଉର୍ଦ୍ଧ୍ୱ ମହିଳାମାନଙ୍କୁ ପ୍ରଭୁଙ୍କ ଦର୍ଶନ ପାଇଁ କଟକଣା ନାହିଁ ।
ମେଜର ଧ୍ୟାନଚାନ୍ଦ ଜାତୀୟ ଷ୍ଟାଡିଅମ, ହେଉଛି ନୂଆ ଦିଲ୍ଲୀରେ ଥିବା ଏକ ହକି ଷ୍ଟାଡିଅମ । ଏହି ଷ୍ଟାଡିଅମର ପୂର୍ବ ନାମ ଥିଲା ନ୍ୟାସନାଲ୍ ଷ୍ଟାଡିଅମ । ଏହି ଷ୍ଟାଡିଅମର ନାମ ପୂର୍ବତନ ଭାରତୀୟ ହକି ଖେଳାଳି ଧ୍ୟାନଚାନ୍ଦଙ୍କ ନାମରେ ନାମିତ ହୋଇଛି । ୧୯୫୧ ମସିହାରେ ପ୍ରଥମ ଏସିଆନ୍ ଗେମ୍ସରେ ଏହି ଷ୍ଟାଡିଅମରେ ମଧ୍ୟ ଆୟୋଜନ କରାଯାଇଥିଲା । ଇତିହାସ ଏହି ଷ୍ଟାଡିଅମଟି ୧୯୩୩ ମସିହାରେ ନିର୍ମାଣ କରାଯାଇଥିଲା, ଯାହାକି ଭବନଗରର ମହାରାଜାଙ୍କ ତରଫରୁ ଦିଲ୍ଲୀ ପାଇଁ ଏକ ଉପହାର ସ୍ୱରୂପ ନିର୍ମିତ ହୋଇଥିଲା । ଏହା ପ୍ରଥମରୁ ଏକ ବହୁମୁଖୀ ଷ୍ଟାଡିଅମ ଥିଲା ଏବଂ ଏହାର ନାମ ଇରୱିନ୍ ଆମ୍ଫିଥେଟର ରଖାଯାଇଥିଲା । ଏହି ଷ୍ଟାଡିଅମଟି ଆନ୍ଥୋନି ଏସ୍. ଡିମିଲୋଙ୍କଦ୍ୱାରା ଡିଜାଇନ୍ କରାଯାଇଥିଲା ଏବଂ ଲର୍ଡ ୱିଲିଙ୍ଗଡନ୍ ଏହାର ଉଦ୍‌ଘାଟନ କରିଥିଲେ । ନୂଆଦିଲ୍ଲୀର ସ୍ଥପତି ଏଡୱିନ୍ ଲୁଟିଏନ୍ସଙ୍କର ମୂଳ ନକ୍ସା ଅନୁଯାୟୀ, ପୃଷ୍ଠଭୂମିରେ ଐତିହାସିକ ପୁରୁନା କିଲ୍ଲାର  (ପୁରୁଣା ଦୁର୍ଗ) ସ୍ପଷ୍ଟ ଦୃଶ୍ୟ ପ୍ରଦାନ କରିବା ପାଇଁ ସେଠାରେ ବଗିଚା ରହିବା ଆବଶ୍ୟକ ଥିଲା, କିନ୍ତୁ କିଛି ଅସୁବିଧା ହେତୁ ସେହି ଯୋଜନାକୁ ଅଗ୍ରାହ୍ୟ କରାଯାଇଥିଲା  । ୧୯୫୧ ଏସିଆନ୍ ଗେମ୍ସ ପୂର୍ବରୁ ଏହାର ନାମ ଜାତୀୟ ଷ୍ଟାଡିୟମ୍ ରଖାଯାଇଥିଲା, ୨୦୦୨ ମସିହାରେ ଧ୍ୟାନ ଚାନ୍ଦଙ୍କ ନାମରେ ନାମିତ କାଯାଇଥିଲା । ପ୍ରମୁଖ ମରାମତି କାର୍ଯ୍ୟ ୨୦୧୦ ପୁରୁଷ ହକି ବିଶ୍ୱକପ୍ ପାଇଁ ଧ୍ୟାନଚାନ୍ଦ ଷ୍ଟାଡିୟମ୍ ମୁଖ୍ୟ ଆୟୋଜନ ସ୍ଥାନ ଥିଲା । ଏହା ମଧ୍ୟ ୨୦୧୦ କମନୱେଲ୍‌ଥ ଗେମ୍ସର ଫିଲ୍ଡ ହକି ସ୍ଥାନ ଥିଲା । ହକି ବିଶ୍ୱକପ ୨୦୧୦ ପୂର୍ବରୁ ଷ୍ଟାଡିୟମରେ ଏକ ପ୍ରମୁଖ ପୁନଃ-ନିର୍ମାଣ ପ୍ରକଳ୍ପ କରାଯାଇଥିଲା । ୨୪ ଜାନୁଆରୀ ୨୦୧୦ରେ ଏହା ୨୦୧୦ କମନୱେଲ୍‌ଥ୍ ଗେମ୍ସର ପ୍ରଥମ ସ୍ଥାନ ଭାବରେ ଉନ୍ମୋଚିତ ହୋଇଥିଲା । ଷ୍ଟାଡିଅମକୁ ୨୬୨ କୋଟି ଟଙ୍କା ବ୍ୟୟରେ ପୁନଃ-ନିର୍ମାଣ କରାଯାଇଥିଲା, ଯାହା ମୂଳ ବଜେଟ‌ଠାରୁ ୫୦ କୋଟି ଅଧିକ ଥିଲା । ଆଧାର ବାହାର ଆଧାର ପୁରୁଷ ହକି ବିଶ୍ୱକପ୍ ୨୦୧୦ କାର୍ଯ୍ୟସୂଚୀ  ୨୦୧୦ କମନୱେଲଥ୍ ହକି ଷ୍ଟାଡିୟମ୍
ପ୍ରେମଚାନ୍ଦ ଭଗତ  (୧୧ ଜୁନ ୧୯୩୧ - ୧୫ ଅପ୍ରେଲ ୧୯୯୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୬୧, ୧୯୬୭, ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଜଗାଙ୍ଗପୁର, ବିଶ୍ରା ଓ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୪ର୍ଥ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରେମଚାନ୍ଦ ଭଗତ ୧୯୩୧ ମସିହାର ଜୁନ ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପୂରଣ ଭଗତ ଓ ପତ୍ନୀଙ୍କ ନାମ ମଇନା ଦେବୀ । ରାଜନୈତିକ ଜୀବନ ପ୍ରେମଚାନ୍ଦ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଏହା ପୂର୍ବରୁ ସେ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ ।
ଟଙ୍ଗ୍‌ଷ୍ଟନ   ; ଓଲ୍‌ଫ୍ରାମ୍ ଭାବେ ବି ଜଣା  ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୭୪ ।
ଅବଳା ଲେଡି ବୋଷ  (୮ ଅଗଷ୍ଟ ୧୮୬୫ - ୨୫ ଅପ୍ରେଲ ୧୯୫୧) ଜଣେ ଭାରତୀୟ ସାମାଜିକ କର୍ମୀ ଏବଂ ନାରୀବାଦୀ ଥିଲେ  । ସେ ମହିଳା ଶିକ୍ଷା କ୍ଷେତ୍ରରେ ସହଯୋଗ ଏବଂ ବିଧବାମାନଙ୍କୁ ସାହାଯ୍ୟ କରିବା ପାଇଁ ଜଣାଶୁଣା । ପେଷା ୧୮୮୦ ଦଶକରେ ଆବଳାଙ୍କୁ କଲିକତା ମେଡିକାଲ କଲେଜରେ ପାଠ ପଢ଼ିବା ପାଇଁ ବାରଣ କରାଯାଇଥିଲା କାରଣ ଏହି ମହାବିଦ୍ୟାଳୟରେ ଛାତ୍ରୀମାନଙ୍କର ପଢ଼ିବା ମନା ଥିଲା । ୧୮୮୨ ମସିହାରେ ସେ ବଙ୍ଗଳା ସରକାରୀ ଛାତ୍ରୀବୃତ୍ତି ପାଇଁ ମେଡ଼ିସିନ୍ ଉପରେ ଅଧ୍ୟୟନ ପାଇଁ ମାଡ୍ରାସ  (ବର୍ତ୍ତମାନର ଚେନ୍ନାଇ) ଯାଇଥିଲେ କିନ୍ତୁ ଅସୁସ୍ଥତା ହେତୁ ପାଠପଢ଼ା ବନ୍ଦ କରିଥିଲେ  । ୧୮୮୭ ମସିହାରେ ସେ ବୈଜ୍ଞାନିକ ଜଗଦୀଶ ଚନ୍ଦ୍ର ବୋଷଙ୍କୁ ବିବାହ କରିଥିଲେ । ପରବର୍ତ୍ତୀ ବର୍ଷରେ ସେ ତାଙ୍କ ସ୍ୱାମୀଙ୍କ ସହ ବିଦେଶ ଗସ୍ତରେ ଯାଇଥିଲେ । ଜଣେ ଶିକ୍ଷାବିତ୍ ଭାବରେ କାର୍ଯ୍ୟ କରିବା ବ୍ୟତୀତ, ବୋଷ ଜଣେ ନାରୀବାଦୀ ଥିଲେ । ଇଂରାଜୀ ପତ୍ରିକା ମଡର୍ନ ରିଭ୍ୟୁରେ ଲେଖି ସେ ଦାବି ଉପସ୍ଥାପନା କରିଥିଲେ ଯେ ମହିଳାମାନେ ଏକ ଉତ୍ତମ ଶିକ୍ଷା ପାଇବା ଉଚିତ । ବେଥୁନ ସ୍କୁଲରେ ତାଙ୍କ ସହ ପାଠ ପଢ଼ୁଥିବା କାମିନୀ ରୟ ତାଙ୍କଠାରୁ ନାରୀବାଦ ପାଇଁ ପ୍ରେରଣ ପାଇଥିଲେ ।।୧୯୧୬ ମସିହାରେ ତାଙ୍କ ସ୍ୱାମୀଙ୍କ ସାଙ୍ଗିଆ ଅନୁସାରେ ସେ ସେ ଲେଡି ବୋଷ ଭାବରେ ପରିଚିତା ହୋଇଥିଲେ । ଲେଡି ବୋଷ ୧୯୧୦ରୁ ୧୯୩୬ ପର୍ଯ୍ୟନ୍ତ ବ୍ରହ୍ମ ବାଳିକା ଶିକ୍ଷାଳୟର ସଚିବ ଭାବରେ କାର୍ଯ୍ୟ କରିଥିଲେ । ସେ ୨୫ ଅପ୍ରେଲ ୧୯୫୧ରେ ୮୭ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଗ୍ରେଗୋରୀ ପାଞ୍ଜି ଅନୁସାରେ ୮ ମାର୍ଚ୍ଚ ବର୍ଷର ୬୭ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୬୮ତମ  । ବର୍ଷ ଶେଷ ହେବା ପାଇଁ ଆଉ ୨୯୮ ଦିନ ବାକି ଅଛି ।
ଅନିସ ଜଙ୍ଗ  (ଜନ୍ମ. ହାଇଦ୍ରାବାଦ ୧୯୪୪) ଜଣେ ଭାରତୀୟ ମହିଳା ଲେଖିକା, ସାମ୍ବାଦିକ ଓ ଭାରତ ତଥା ବିଦେଶର ମୁଖ୍ୟ ଖବରକାଗଜରେ ସ୍ତମ୍ଭାକାର  । ତାଙ୍କର ପ୍ରସିଦ୍ଧ କାମ ହେଲା, ଅନଭେଲିଂ ଇଣ୍ଡିଆ  (୧୯୮୭), ଯାହା ଭାରତରେ ମହିଳାମାନଙ୍କର ବିସ୍ତୃତ ଜୀବନୀ, ମୁଖ୍ୟତଃ ପରଦା ପଛରେ ମୁସଲିମ ମହିଳାଙ୍କ ଜୀବନୀ ଉପରେ ଆଧାରିତ  । ଆଦ୍ୟ ଜୀବନ ଓ ଶିକ୍ଷା ରାଉରକେଲାରେ ଜନ୍ମ ହୋଇଥିବା, ଅନିସ ହାଇଦ୍ରାବାଦର ଏକ ସମ୍ଭ୍ରାନ୍ତ ପରିବାରର । ତାଙ୍କ ବାପା ନୱାବ୍ ହୋସିଆର୍ ଜଙ୍ଗ ଜଣେ ପ୍ରତିଷ୍ଠିତ ଜ୍ଞାନୀ ଓ କବି, ଓ ହାଇଦ୍ରାବାଦର ଶେଷ ନିଜାମ  (ରାଜକୁମାର)ଙ୍କ ଉପଦେଶକର୍ତ୍ତା ଥିଲେ  । ତାଙ୍କ ମାଆ ଓ ଭାଇ ମଧ୍ୟ ପ୍ରସିଦ୍ଧ ଉର୍ଦ୍ଦୁ କବି । ସ୍କୁଲ ଓ ଓସମାନିଆ ମହାବିଦ୍ୟାଳୟରେ ଶିକ୍ଷା ପରେ ସେ ଯୁକ୍ତରାଷ୍ଟ୍ର ଆମେରିକାର ମିଚିଗାନ ବିଶ୍ୱବିଦ୍ୟାଳୟକୁ ଉଚ୍ଚଶିକ୍ଷା ପାଇଁ ଯାଇଥିଲେ ।। ସେ ସେଠାରେ ସାମାଜିକ ବିଜ୍ଞାନ ଓ ଆମେରିକୀୟ ପାଠ୍ୟକ୍ରମରେ ସ୍ନାତ୍ତକୋତର କରିଥିଲେ । ବୃତ୍ତି ସେ ନିଜର ଲେଖିକା ଜୀବନ ଟାଇମସ୍ ଅଫ୍ ଇଣ୍ଡିଆର ୟୁଥ୍ ଟାଇମସ୍ରୁ ଆରମ୍ଭ କରିଥିଲେ, ଯେଉଁଥିରେ ସେ ୧୯୭୬ରୁ ୧୯୭୯ ପର୍ଯ୍ୟନ୍ତ ସାମ୍ବାଦିକା ଓ ସମ୍ପାଦିକା ଭାବେ କାର୍ଯ୍ୟ କରିଥିଲେ । ସେ ପରେ ଖ୍ରୀଷ୍ଟିଆନ୍ ସାଇନ୍ସ୍ ମନିଟର୍ ଓ ଇଣ୍ଟରନ୍ୟାସନାଲ୍ ହେରାଲ୍ଡ୍ ଟ୍ରିବ୍ୟୁନ୍ରେ କାର୍ଯ୍ୟ କରିଥିଲେ । ଅନିସ ବର୍ତ୍ତମାନ ଦିଲ୍ଲୀରେ ରହୁଛନ୍ତି । ବହି ୧୯୮୭ରେ ଅନଭେଲିଂ ଇଣ୍ଡିଆର ପ୍ରକାଶନ ପରେ ସେ ଲୋକଲୋଚନକୁ ଆସିଥିଲେ, ଯାହା ମବିଳାମାନଙ୍କ ସହ ସାକ୍ଷାତକାରକୁ ନେଇ ଏକ ଭ୍ରମଣ ଡାଏରୀ ଥିଲା । ପରେ ସେ ମହିଳାମାନଙ୍କର ଦୈନ୍ୟନ୍ଦିନ ଜୀବନକୁ ନେଇ କେତେକ ବହି ଲେଖିଥିଲେ, ଯଥା: ନାଇଟ୍ ଅଫ୍ ଦି ନ୍ୟୁ ମୁନ୍: ଏନକାଉଣ୍ଟରସ୍ ୱିଥ୍ ମୁସଲିମ୍ ୱିମେନ୍ ଇନ୍ ଇଣ୍ଡିଆ  (୧୯୯୩), ସେଭେନ୍ ସିଷ୍ଟରସ୍  ୧୯୯୪  । ବ୍ରେକିଂ ଦି ସାଇଲେନ୍ସ  (୧୯୯୭) ବିଶ୍ୱବ୍ୟାପୀ ମହିଳାମାନଙ୍କ ଜୀବନୀ ଉପରେ ଆଧାରିତ  । ଅନଭେଲିଂ ଇଣ୍ଡିଆରେ କଥା ହୋଇଥିବା ମହିଳାମାନଙ୍କର ଝିଅମାନଙ୍କ କଥା ଓ ବହୁତ ଭୟାନକ କଥାକୁ ନେଇ ୨୦୦୩ରେ ବିୟଣ୍ଡ ଦି କୋର୍ଟୟାର୍ଡ ଲେଖିଥିଲେ । ତାଙ୍କର ୨୦୦୫ ବହି ଲଷ୍ଟ୍ ସ୍ପ୍ରିଙ୍ଗ୍: ଷ୍ଟୋରିଜ୍ ଅଫ୍ ଦି ଲଷ୍ଟ୍ ଚିଲ୍ଡ୍ରେନ୍, ସମାଜର ତଳ ସ୍ତରର ପିଲାମାନଙ୍କୁ ନେଇ ଓ ଇଡ୍ରିଜ୍ ନାମକ ଏକ ପିଲା, ଯେ ଅପହରଣ ହୋଇଥିଲା ଓ ମିର୍ଜାପୁରର କାର୍ପେଟ୍ ଶିଳ୍ପରେ କାମ କରିବାକୁ ବାଧ୍ୟ ହୋଇଥିଲା, ତାହା ଉପରେ ଆଧାରିତ । ଅନ୍ୟମାନେ ମଦୁଆ ବାପାଙ୍କଦ୍ୱାରା ନିର୍ଯ୍ୟାତିତ ହୋଇଥିଲେ କିମ୍ବା ଶୀଘ୍ର ବିବାହ କରିଥିଲେ କିମ୍ବା ଯୌନ ଶୋଷଣର ଶୀକାର ହୋଇଥିଲେ, ଯଦିଓ କେତେଜଣ ପ୍ରତିଷ୍ଠିତ ଲାଭବିହୀନ ସରକାରୀ ସଂସ୍ଥାଦ୍ୱାରା ଚାଳିତ ବିଦ୍ୟାଳୟରେ ଶରଣାର୍ଥୀ ହୋଇପାରିଥିଲେ । ଏହି ବହିର ଏକ ଅଂଶ ବହୁତ ଭାରତୀୟ ବିଦ୍ୟାଳୟରେ ଇଂରାଜୀ ଶିକ୍ଷାରେ ଦିଆଯାଉଛି । ଜଙ୍ଗ ତାଙ୍କର ଜୀବନ୍ତ ଓ ଜୀବନ୍ତ ବିସ୍ତାର ଶୈଳୀ ପାଇଁ ବିଖ୍ୟାତ । ଜଙ୍ଗଙ୍କ ଅନ୍ୟ ବହି ହେଉଛି, ହ୍ୱେନ୍ ଅ ପ୍ଲେସ୍ ବିକମସ୍ ଅ ପର୍ସନ୍  (୧୯୭୭) ଓ ଦି ସଙ୍ଗ ଅଫ୍ ଇଣ୍ଡିଆ  ୧୯୯୦  ।
ମଧ୍ୟ ପ୍ରାଚ୍ୟ ଶ୍ୱାସକ୍ରିୟା ସିଣ୍ଡ୍ରୋମ  (ଇଂରାଜୀ ଭାଷାରେ / , ଯାହା ଓଟ ଫ୍ଲୁ ଭାବରେ ମଧ୍ୟ ଜଣାଶୁଣା ) ଏକ ରୋଗ ଯାହା ଏମଇଆରଏସ-ସିଓଭି  ଭୂତାଣୁଦ୍ୱାରା ସଂକ୍ରମିତ ହୁଏ  । ଏହାର ଲକ୍ଷଣଗୁଡ଼ିକ ମଧ୍ୟରେ ଶୂନରୁ ଆରମ୍ଭ କରି ମୃଦୁ ଓ ଗମ୍ଭୀର ପର୍ଯ୍ୟନ୍ତ ଦେଖାଯାଇପାରେ  ସାଧାରଣତଃ ଜ୍ୱର, କାଶ, ତରଳ ଝାଡ଼ା ଏବଂ ଅଣନିଶ୍ୱାସ ଇତ୍ୟାଦି ଲକ୍ଷଣମାନ ଦେଖାଯାଏ । ଅନ୍ୟ କୌଣସି ସ୍ୱାସ୍ଥ୍ୟଗତ ସମସ୍ୟା ଥିଲେ ଏହି ରୋଗ ସାଧାରଣତଃ ଅଧିକ ଗମ୍ଭୀର ହୋଇଯାଏ। ଏମଇଆରଏସ-ସିଓଭି ଭୂତାଣୁ ବାଦୁଡ଼ିଠାରୁ ଆସୁଥିବା ବିଶ୍ୱାସ କରାଯାଏ  ତଥାପି ସ୍ୱାଭାବିକ ଭାବରେ ମାନବ ଓଟ‌ଠାରୁ ପ୍ରତ୍ୟକ୍ଷ ବା ପରୋକ୍ଷ ଭାବରେ ସଂକ୍ରମିତ ହୋଇଥାଏ । ସଂକ୍ରମିତ ବ୍ୟକ୍ତିଙ୍କ ସହିତ ଘନିଷ୍ଠ ସମ୍ପର୍କ ଯୋଗୁ ଏହା ବ୍ୟାପିଥାଏ  ଡାକ୍ତରଖାନା ବାହାରେ ଏହାର ବିସ୍ତାର କ୍ୱଚିତ ହୁଏ । ତେଣୁ, ବିଶ୍ୱ ଜନସଂଖ୍ୟା ପାଇଁ ଏହାର ବିପଦ ବର୍ତ୍ତମାନ ଯଥେଷ୍ଟ କମ୍ ବୋଲି ଧରାଯାଏ  ରକ୍ତର ଆରଆରଟି-ପିସିଆର  ଓ ରେସ୍ପିରେଟରି ନମୁନା ପରୀକ୍ଷଣଦ୍ୱାରା ଏହି ରୋଗ ନିର୍ଣ୍ଣୟ କରାଯାଇଥାଏ । ୨୦୨୦ ମସିହା ସୁଦ୍ଧା ଏହି ରୋଗ ନିମନ୍ତ କୌଣସି ଟିକା ବା ଚିକିତ୍ସା ପ୍ରସ୍ତୁତ ହୋଇନାହିଁ, କିନ୍ତୁ ତିଆରି ଚାଲିଛି । ବିଶ୍ୱ ସ୍ୱାସ୍ଥ୍ୟ ସଂଗଠନ   ସୁପାରିସ ଅନୁସାରେ ସଂକ୍ରମିତ ଓଟ ସଂସ୍ପର୍ଶରେ ଆସୁଥିବା ଲୋକ ଭଲରୂପେ ହାତ ଧୁଅନ୍ତୁ ଓ ରୋଗଣା ଓଟକୁ ଛୁଅନ୍ତୁ ନାହିଁ । ଓଟ ସମ୍ପର୍କୀୟ ଖାଦ୍ୟ  ଭଲରୂପେ ସିଦ୍ଧ କରି ଖାଆନ୍ତୁ । ସାଧାରଣ ଲକ୍ଷଣ ଶରୀରକୁ ଚଳନକ୍ଷମ ରଖିବା ପାଇଁ ଉପ‌ଯୁକ୍ତ ଚିକିତ୍ସା କରାଯାଇପାରେ । ୨୦୧୨ ମସିହାରେ ସାଉଦି ଆରବରେ ପ୍ରଥମ ଥର ଏହି ରୋଗ ଚିହ୍ନଟ ହୋଇଥିଲା ଏବଂ ଅଧିକାଂଶ ମାମଲା ଆରବ ଦ୍ୱୀପ‌ପୁଞ୍ଜରେ ହୋଇଥିଲା । ୨୦୨୦ ମସିହା ଜାନୁଆରୀ ମାସରେ ପ୍ରାୟ ୨,୫୦୦ ମାମଲା ରିପୋର୍ଟ ହୋଇଥିଲା । ନିର୍ଣ୍ଣୟ ହୋଇଥିବା ରୋଗୀଙ୍କ ମଧ୍ୟରୁ ପ୍ରାୟ ୩୫% ମୃତ୍ୟୁ ବରଣ କରନ୍ତି । ଦକ୍ଷିଣ କୋରିଆରେ ୨୦୧୫ ଓ ସାଉଦି ଆରବରେ ୨୦୧୮ ମସିହାରେ ବଡ଼ ଧରଣର ମହାମାରୀ ଘଟିଛି।
ଗୋପୀନାଥ ବାଗ  (ଜନ୍ମ: ୮ ଜୁନ ୧୯୬୭) ଜଣେ ଭାରତୀୟ ଅଧ୍ୟାପକ ଓ ଓଡ଼ିଆ-ଭାଷୀ ଦଳିତ ଲେଖକ  । ସେ ଦଳିତ ଚେତନା ସମ୍ବଳିତ ତାଙ୍କର ସମକାଳୀନ ଓଡ଼ିଆ କବିତା ରଚନା ନିମନ୍ତେ  "ଖଣ୍ଡର କବି"  ନାମରେ ପରିଚିତ । ସେ ମୁଖ୍ୟତଃ ପ୍ରବନ୍ଧ, ସମାଲୋଚନା ଓ କବିତା ରଚନା ପାଇଁ ଜଣାଶୁଣା । ତାଙ୍କ ଉଲ୍ଲେଖନୀୟ ରଚନାବଳୀ ମଧ୍ୟରେ କିଛି କହିବାର ଅଛି, ଚନ୍ଦ୍ରସେଣା ଓ ୨୦୧୯ ମସିହାରେ ପ୍ରକାଶିତ କକରେ କଁ ଆଦି କବିତା ସଂକଳନ ତଥା ଅନ୍ତରଙ୍ଗ ଅନ୍ନେଷା, ରାମଚନ୍ଦ୍ର ବେହେରାଙ୍କ ଉପନ୍ୟାସର ଶୈଳୀ ଓ ସଂରଚନା, ଡମ ସଂସ୍କୃତି ଏବଂ ୨୦୧୬ ମସିହାରେ ପ୍ରକାଶିତ ଭୁବନେଶ୍ୱର ବେହେରା: ଜୀବନ ଓ ସୃଜନ ଆଦି ଆଲୋଚନା ପୁସ୍ତକ ଅନ୍ୟତମ । ସେ ବୃତ୍ତିରେ ଜଣେ ପ୍ରାଧ୍ୟାପକ ଓ ଅଧୁନା ସମ୍ବଲପୁର ବିଶ୍ବବିଦ୍ୟାଳୟର ଓଡ଼ିଆ ବିଭାଗର ମୁଖ୍ୟ ଭାବରେ କାର୍ଯ୍ୟକରନ୍ତି । ସେ ଦ୍ୱିମାସିକ ଓଡ଼ିଆ ପତ୍ରିକା ସପ୍ତର୍ଷିର ପରିଚାଳନା ସମ୍ପାଦକ । ସେ ତାଙ୍କର ସାହିତ୍ୟ ଅବଦାନ ନିମନ୍ତେ ୨୦୧୭‌‌ରେ ରୁମ୍‌କୁ ଝୁମାନା ସାହିତ୍ୟ ସମ୍ମାନ, ୨୦୧୮ରେ ଶବ୍ଦ ସାହିତ୍ୟ ସଂସଦ ସମ୍ମାନ, ୨୦୨୧ରେ ମାଟିଲଗ୍ନଶ୍ରୀ ସମ୍ମାନ ଏବଂ ୨୦୨୨ରେ ସାହିତ୍ୟ ସାରଥୀ ସମ୍ମାନ ପାଇଛନ୍ତି । ସଂକ୍ଷିପ୍ତ ଜୀବନୀ ସେ ବୃତ୍ତିରେ ଜଣେ ଓଡ଼ିଆ ଭାଷା ବିଦ୍ୱାନ ଓ ପ୍ରାଧ୍ୟାପକ ଏବଂ ସମ୍ବଲପୁର ବିଶ୍ବବିଦ୍ୟାଳୟର ଓଡ଼ିଆ ବିଭାଗର ମୁଖ୍ୟ ଭାବରେ କାର୍ଯ୍ୟକରନ୍ତି । ସାହିତ୍ୟ ରଚନା ୧୯୯୧ ମସିହାରେ ଭାରତୀୟ ସମ୍ବିଧାନ ପ୍ରଣେତା ଓ ସମାଜ ସଂସ୍କାରକ ଭୀମରାଓ ରାମଜୀ ଆମ୍ବେଦକରଙ୍କ ଜନ୍ମ ଶତବାର୍ଷିକୀ ପାଳନ କାଳରେ ଓଡ଼ିଆ ସାହିତ୍ୟରେ ଦଳିତ ସାହିତ୍ୟ ରଚନା ବଳବତ୍ତର ହୋଇଥିଲା । ଏହି ସମୟରେ ସମକାଳୀନ ଓଡ଼ିଆ କବିତା ରଚନା ପାଇଁ ଜଣା କବିମାନଙ୍କ ମଧ୍ୟରୁ ଗୋପୀନାଥ ବାଗ ଅନ୍ୟତମ । ୨୦୧୯ ମସିହାରେ ତାଙ୍କ ରଚିତ କକରେ କଁ କବିତା ସଂକଳନରେ ସ୍ଥାନିତ ୪୬ ଗୋଟି କବିତାରେ ଦଳିତମାନଙ୍କ ଜୀବନ, ପ୍ରକୃତି ଓ ସଂସ୍କୃତିର ଚିତ୍ରଣ କରିଛନ୍ତି । ତାଙ୍କ ୨୦୧୬ରେ ପ୍ରକାଶିତ ଭୁବନେଶ୍ବର ବେହେରା: ଜୀବନ ଓ ସୃଜନ ଗବେଷଣା ଗ୍ରନ୍ଥଟି ଓଡ଼ିଆ ଗାଳ୍ପିକ ଭୁବନେଶ୍ବର ବେହେରାଙ୍କ ସୃଷ୍ଟିସମୂହର ଏକ ତଥ୍ୟାତ୍ମକ ସମାଲୋଚନା । ଏହି ପୁସ୍ତକଟି ତାଙ୍କର ସମ୍ବଲପୁର ବିଶ୍ବବିଦ୍ୟାଳୟରେ ଡକ୍ଟରେଟ କାଳର ଗବେଷଣା ଥେସିସରୁ ସୃଷ୍ଟ । ସେ ଦ୍ୱିମାସିକ ଓଡ଼ିଆ ପତ୍ରିକା ସପ୍ତର୍ଷିର ପରିଚାଳନା ସମ୍ପାଦକ ।
ଗୁରୁଦିବସ ବା ଶିକ୍ଷକ ଦିବସ ଶିକ୍ଷକମାନଙ୍କୁ ସମ୍ମାନ ଦେବା ପାଇଁ ଏକ ବିଶେଷ ଦିବସ । ଏକ ନିର୍ଦ୍ଦିଷ୍ଟ କ୍ଷେତ୍ରରେ ବା ସମ୍ପ୍ରଦାୟରେ ସେମାନଙ୍କର ବିଶେଷ ଅବଦାନ ନିମନ୍ତେ ସମ୍ମାନ ଦେବା ପାଇଁ ଏହି ଉତ୍ସବ ଆୟୋଜନ କରାଯାଇଥାଏ । ଉନବିଂଶ ଶତାବ୍ଦୀରେ ଅନେକ ଦେଶରେ ଶିକ୍ଷକ ଦିବସ ପାଳନ କରିବାର ଧାରଣା ଆରମ୍ଭ ହୋଇଥିଲା । ଅଧିକାଂଶ କ୍ଷେତ୍ରରେ ଜଣେ ସ୍ଥାନୀୟ ଶିକ୍ଷାବିତ୍ କିମ୍ବା ଶିକ୍ଷାରେ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ସ୍ଥାପନ କରିଥିବା ବ୍ୟକ୍ତିଙ୍କ ଅବଦାନକୁ ପାଳନ କରାଯାଇଥାଏ । ଏହି ପ୍ରାଥମିକ କାରଣରୁ ବିଭିନ୍ନ ଦେଶ ଏହି ଦିନକୁ ବିଭିନ୍ନ ତାରିଖରେ ପାଳନ କରିଥାନ୍ତି । ଉଦାହରଣ ସ୍ୱରୂପ, ଭାରତରେ ଦ୍ୱିତୀୟ ରାଷ୍ଟ୍ରପତି ସର୍ବପଲ୍ଲୀ ରାଧାକ୍ରିଷ୍ଣନଙ୍କ  (ସେପ୍ଟେମ୍ବର ୫) ଜନ୍ମଦିନ ୧୯୬୨ ପରଠାରୁ ଗୁରୁ ଦିବସ ଭାବେ ପାଳନ କରାଯାଏ  । ପାରମ୍ପାରିକ ଭାବରେ ହିନ୍ଦୁମାନଙ୍କଦ୍ୱାରା ଶିକ୍ଷକମାନଙ୍କୁ ସମ୍ମାନ ଦେବା ପାଇଁ ଗୁରୁ ପୂର୍ଣ୍ଣିମା ମଧ୍ୟ ପାଳନ କରାଯାଏ । ଆର୍ଜେଣ୍ଟିନା ୧୯୧୫ ମସିହାରୁ ସେପ୍ଟେମ୍ବର ୧୧ରେ ଡୋମିଙ୍ଗୋ ଫାଉଷ୍ଟିନୋ ସାର୍ମିଏଣ୍ଟୋଙ୍କ ମୃତ୍ୟୁ ଦିବସକୁ ଶିକ୍ଷକ ଦିବସ ଭାବରେ ପାଳନ କରିଆସୁଛି । ୧୯୯୪ରେ ୟୁନେସ୍କୋଦ୍ୱାରା ସ୍ଥାପିତ ବିଶ୍ୱ ଶିକ୍ଷକ ଦିବସ ସହିତ ମିଳିତ ଭାବରେ ଅନେକ ଦେଶ ଅକ୍ଟୋବର ୫ ତାରିଖରେ ସେମାନଙ୍କର ଶିକ୍ଷକ ଦିବସ ପାଳନ କରନ୍ତି ।
ଟେଲମିସାର୍ଟାନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ମିକାର୍ଡ଼ିସ/ ) ଏକ ଔଷଧ ଯାହା ଉଚ୍ଚ ରକ୍ତଚାପ, ହୃଦ୍‌ପାତ ଓ ମଧୁମେହ ବୃକ୍‌କ ରୋଗ   ଇତ୍ୟାଦି ରୋଗମାନଙ୍କର ଚିକିତ୍ସାରେ ଦିଆଯାଏ  । ଉଚ୍ଚ ରକ୍ତଚାପ ରୋଗରେ ଏହା ଏକ ଉଚିତ ପ୍ରାରମ୍ଭିକ ଚିକିତ୍ସା । ଏହା ପାଟିରେ ଦିଆଯାଏ । ଏହାର ଅନ୍ୟାନ୍ୟ ମିଶ୍ରିତ ସଂସ୍କରଣମାନ ଟେଲମିସାର୍ଟାନ/ହାଇଡ୍ରୋକ୍ଲୋରୋଥିଆଜାଇଡ  ଓ ଟେଲମିସାର୍ଟାନ/ଆମ୍ଲୋଡିପିନ ନାମରେ ମିଳେ । ଟେଲମିସାର୍ଟାନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ , ତରଳ ଝାଡ଼ା ଓ କଟି ଯନ୍ତ୍ରଣା ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ବୃକ୍‌କ ସମସ୍ୟା, ଅଳ୍ପ ରକ୍ତଚାପ   ଓ ଆଞ୍ଜିଓଇଡିମା ହୋଇପାରେ । ଗର୍ଭାବସ୍ଥାରେ ଏହା ଶିଶୁର କ୍ଷତିକାରକ ହୁଏ ଓ ସ୍ତନ୍ୟପାନ ସମୟରେ ଏହା ଦିଆଯାଏ ନାହିଁ । ଏହା ଏକ ଆଞ୍ଜିଓଟେନସିନ ୨ ରିସେପ୍ଟର ଆଣ୍ଟାଗୋନିସ୍ଟ   ଓ ଆଞ୍ଜିଓଟେନସିନ ୨ର   ପ୍ରଭାବକୁ ଅବରୋଧ କରି କାର୍ଯ୍ୟକ୍ଷମ ହୁଏ । ଟେଲମିସାର୍ଟାନ ସନ ୧୯୯୧ରେ ପେଟେଣ୍ଟ ହେବା ପରେ ସନ ୧୯୯୯ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୨ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୧୦ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ୧.୯ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିସନ ତାଲିକାର ୨୪୬ତମ ସ୍ଥାନରେ ଥଲା ।
ମନାଲି ଅଭୟାରଣ୍ୟ ଉତ୍ତର ଭାରତୀୟ ରାଜ୍ୟ ହିମାଚଳ ପ୍ରଦେଶର ମନାଲିଠାରୁ ୨ କିଲୋମିଟର ଦୂରରେ ଥିବା ଏକ ବନ୍ୟ ପ୍ରାଣୀ ଅଭୟାରଣ୍ୟ । ଏହା  "ମନସୁଲୁ ଖାଦ"  ନାମକ ଅଞ୍ଚଳ ସମୂହର ଜଳ ଅରହଣ ଅଞ୍ଚଳ ଭିତରେ ରହିଛି । ମନାଲିସ୍ଥିତ ପର୍ଯ୍ୟଟନ କୁଟୀର ଓ ଢୁଂରୀ ମନ୍ଦିର ଯାଏ ଯାଇଥିବା ରାସ୍ତା ଏହି ଅଭୟାରଣ୍ୟ ମଧ୍ୟ ଦେଇ ଯାଇଛି । ଏହି ଅରଣ୍ୟରେ ଦେବଦାରୁ, କାଇଲ, କାଜୁ ଓ ମେପଲ ବୃକ୍ଷର ଘଞ୍ଚ ବନାନୀ ସହ କସ୍ତୁରୀ ମୃଗ, ମୋନାଲ, ଭାଲୁ, ଚିତା ବାଘ, ଧଳା ଚିତାବାଘ ବହୁ ସଂଖ୍ୟାରେ ରହିଥାନ୍ତି । ଗ୍ରୀଷ୍ମ କାଳରେ ଇବେକ୍ସ ଜାତୀୟ ପ୍ରାଣୀମାନଙ୍କର ବଡ଼ ଦଳ ଏଠାରେ ବିଚରଣ କରୁଥିବାର ଦେଖାଯାଇଥାଏ । ଏହି ଅଭୟାରଣ୍ୟର ଆୟତନ ୩୧.୮ ବର୍ଗ କିଲୋମିଟର । ଏହାକୁ ୧୯୫୪ ଫେବୁଆରି ୨୬ରେ ପଞ୍ଜାବ ରାଜ୍ୟ ପକ୍ଷୀ ଓ ବନ୍ୟପ୍ରାଣୀ ସଂରକ୍ଷଣ ଆଇନ ୧୯୩୩ ଅନୁଯାୟୀ ବନ୍ୟ ପ୍ରାଣୀ ଅଭୟାରଣ୍ୟ ଭାବରେ ଘୋଷଣା କରାଯାଇଥିଲା ।
ନାଲଡେମେଡାଇନ  (ଇଂରାଜୀ ଭାଷାରେ ) ସିମ୍ପ୍ରୋଏକ୍ ଏବଂ ରିଜମୋୟିକ୍ ଦ୍ୱୟ ବେପାର ନାମ, ହେଉଛି ଏକ ଔଷଧ ଯାହାକି କ୍ରନିକ୍ ଅଣ-କର୍କଟ ରୋଗରେ ହେଉଥିବା ଯନ୍ତ୍ରଣାରେ ଓପିଓଏଡ ପ୍ରଭାବିତ କୋଷ୍ଠକାଠିନ୍ୟର ଚିକିତ୍ସା ପାଇଁ ବ୍ୟବହୃତ ହୁଏ  । ଯେତେବେଳେ ରେଚକ ଔଷଧ ପ୍ରଭାବଶାଳୀ ନଥାଏ ସେତେବେଳେ ଏହା ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ କଷ୍ଟ, ଅଇ ଓ ତରଳ ଝାଡ଼ା ହୋଇପାରେ । ପାର୍ଶ୍ୱ ପ୍ରତିକ୍ରିୟାରେ ପାକଅନ୍ତନଳୀ ଛିଦ୍ର, ଆଲର୍ଜି ଓ ଓପିଓଏଡ ପ୍ରତ୍ୟାହାର ହୋଇପାରେ । ଗର୍ଭାବସ୍ଥାରେ ଏହାର ନିରାପତ୍ତା ଅସ୍ପଷ୍ଟ ଅଟେ । ଏହା ପ୍ରାନ୍ତୀୟ କ୍ରିୟାକାରୀ -ଓପିଓଏଡ ରିସେପ୍ଟର ଯାହା ଅନ୍ତନଳୀରେ ରିସେପ୍ଟର ସ‌ହିତ ଓପିଓଏଡ ଅନୁବନ୍ଧିତ ହେବାକୁ ପ୍ରତିରୋଧ କରେ । ଏହା ସାଧାରଣତଃ ଯନ୍ତ୍ରଣା ପରିଚାଳନାକୁ ପ୍ରଭାବିତ କରେନି । ୨୦୧୭ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୯ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ନାଲଡେମେଡାଇନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୨୦୨୧ ସୁଦ୍ଧା ମାସକୁ ପ୍ରାୟ ୩୩୦ ଡଲାର ଥିଲା । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ପ୍ରାୟ ୪୨ ପାଉଣ୍ଡ ହୋଇଥାଏ ।
ଗ୍ରେଗୋରୀ ପାଞ୍ଜି ଅନୁସାରେ ୨୪ ଜୁନ ବର୍ଷର ୧୭୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୭୬ତମ  । ବର୍ଷ ଶେଷ ହେବା ପାଇଁ ଆଉ ୧୯୦ ଦିନ ବାକି ଅଛି ।
କୁହୁଡ଼ି   ବାୟୁମଣ୍ଡଳରେ ଜଳୀୟବାଷ୍ପର ଏକ ପରିବର୍ତ୍ତିତ ଅବସ୍ଥା । ଶୀତଦିନ ରାତିରେ ତାପ ବିକିରଣ କରି ପୃଥିବୀ ଥଣ୍ଡା ହେବା ସଙ୍ଗେ ସଙ୍ଗେ ବାୟୁର ନିମ୍ନ ଭାଗ ଥଣ୍ଡା ହୋଇଯାଏ ଏବଂ ବାୟୁର ତାପମାତ୍ରା ଶିଶିରାଙ୍କ ତଳକୁ ଖସିଯାଏ । ଫଳରେ ବାୟୁରେ ଥିବା ଜଳୀୟବାଷ୍ପ ଘନ ହୋଇଯାଏ ଏବଂ ବାୟୁରେ ଥିବା ଧୂଳିକଣା ଆଦିକୁ ଆଶ୍ରୟ କରି ସୂକ୍ଷ୍ମ ଜଳକଣା ଆକାରରେ ଭୂପୃଷ୍ଠରୁ ଅତି ଅଳ୍ପ ଉଚ୍ଚତାରେ ବାୟୁମଣ୍ଡଳରେ ଭାସିବୁଲେ । ବାୟୁମଣ୍ଡଳରେ ଜଳୀୟବାଷ୍ପର ଏ ପ୍ରକାର ପରିବର୍ତ୍ତିତ ଅବସ୍ଥାକୁ କୁହୁଡ଼ି   କୁହାଯାଏ । ପ୍ରକାର କୁହୁଡ଼ି   ସାଧାରଣତଃ ଦୁଇ ପ୍ରକାରର । ଯଥା: ବିକିରଣ କୁହୁଡ଼ି   ଅଭିବ‌ହନ କୁହୁଡ଼ି   ବିକିରଣ କୁହୁଡ଼ି   ଭୂପୃଷ୍ଠରେ ତାପ ବିକିରଣ ଫଳରେ ଯେଉଁ କୁହୁଡ଼ି   ସୃଷ୍ଟି ହୁଏ, ତାହାକୁ ବିକିରଣ କୁହୁଡ଼ି   କୁହାଯାଏ । ଏହି ପ୍ରକାର କୁହୁଡ଼ି   ପାଇଁ ଲମ୍ବା ଶୀତ ରାତି, ନିର୍ମଳ ଆକାଶ ଓ ଧୀର ପବନ ଆବଶ୍ୟକ । ଅଭିବ‌ହନ କୁହୁଡ଼ି   ଅଭିବ‌ହନ କୁହୁଡ଼ି   ଉଷ୍ଣ ବାୟୁ ଓ ଶୀତଳ ବାୟୁର ମିଶ୍ରଣ ଯୋଗୁଁ ହୋଇଥାଏ । ଉଦାହରଣ ସ୍ୱରୂପ, ଯେଉଁଠାରେ ସମୁଦ୍ରର ଉଷ୍ଣ ସ୍ରୋତ ଓ ଶୀତଳ ସ୍ରୋତ ମିଳିତ ହୁଅନ୍ତି, ସେଠାରେ ଏହି ପ୍ରକାରର କୁହୁଡ଼ି   ସୃଷ୍ଟି ହୁଏ । ଉତ୍ତର ଆଟ୍‌ଲାଣ୍ଟିକ୍ ମହାସାଗରର ଲାବ୍ରାଡର ଶୀତଳ ସ୍ରୋତ ଓ ଉପସାଗରୀୟ ଉଷ୍ଣ ସ୍ରୋତର ମିଳନ ସ୍ଥାନରେ ଏ ପ୍ରକାର କୁହୁଡ଼ି ଦେଖାଯାଏ । ମିଷ୍ଟ୍   କୁହୁଡ଼ି   ଅତି ପତଳା ହେଲେ ତାହାକୁ ମିଷ୍ଟ୍   କୁହାଯାଏ । ଅଧିକ ଘନତା ଯୋଗୁଁ କୁହୁଡ଼ି   ସାଧାରଣତଃ ଏକ କିଲୋମିଟର ବା ତ‌ହିଁରୁ କମ୍ ଦୂରରେ ଥିବା ବସ୍ତୁକୁ ଦେଖିବାରେ ବାଧା ଜନ୍ମାଇଥାଏ । ମାତ୍ର ମିଷ୍ଟ୍   କୁହୁଡ଼ି   ଅପେକ୍ଷାକୃତ ପତଳା ହୋଇଥିବାରୁ ଏଥିରେ ଏକ କିଲୋମିଟରରୁ କିଛି ଅଧିକ ଦୂରରେ ଥିବା ବସ୍ତୁକୁ ଦେଖିହୁଏ । ସ୍ମଗ୍   ବଡ଼ ବଡ଼ ଶିଳ୍ପାଞ୍ଚଳମାନ‌‌ଙ୍କରେ ବାୟୁରେ ଥିବା ବିଷାକ୍ତ ରାସାୟନିକ ଅଣୁ ବିଶିଷ୍ଟ ଧୂଆଁ   ଜଳୀୟବାଷ୍ପକୁ ଆକୃଷ୍ଟ କରି ଏକ ପ୍ରକାର କୁହୁଡ଼ି   ସୃଷ୍ଟି କରିଥାନ୍ତି । ଏହାକୁ ସ୍ମଗ୍  ( + ) କୁହାଯାଏ  ।
ଆକାନ୍ଥୋଫୋଲିସ   : ;;ମାନେ  " "  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଇଉରୋପରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା । ଇତିହାସ ଶ୍ରେଣୀ ବିଭାଗ ଆହୁରି ଦେଖନ୍ତୁ ଟୀକା ଆଧାର ,  (2001).  " " . ,   . 455 480. 0-253-33964-2. { }:
ହେପାଟାଇଟିସ ବି ଇମ୍ୟୁନୋଗ୍ଲୋବୁଲିନ  (ଇଂରାଜୀ ଭାଷାରେ / ) ହେଉଛି ଏକ ଔଷଧ ଯାହା ହେପାଟାଇଟିସ ବି ଏକ୍ସପୋଜର ପରେ ରୋକିବା ପାଇଁ ବ୍ୟବହୃତ ହୁଏ  । ହେପାଟାଇଟିସ ବି ପଜିଟିଭ ଥିବା ମହିଳାଙ୍କ ଶିଶୁ ଜନ୍ମ ପରେ, ହେପାଟାଇଟିସ ବି ରୋଗୀର ଲିଭର ପ୍ରତିରୋପଣ ପରେ ଏବଂ ଯେଉଁମାନେ ରୋଗ ପ୍ରତିରୋଧକ ନଥାଇ ଏକ୍ସପୋଜର ବା ଅନାବରଣ କେଶରେ ଏହା ଦିଆଯାଏ । ଏହା ଶିରା କିମ୍ବା ମାଂସପେଶୀରେ ଇଞ୍ଜେକସନ ଆକାରରେ ଦିଆଯାଇପାରେ । ହେପାଟାଇଟିସ୍ ବି ଟିକା ସ‌ହିତ ଏକ ସମୟରେ ଔଷଧ ଦିଆଯାଇପାରେ, କିନ୍ତୁ ଏକ ଶରୀରର ଭିନ୍ନ ଭିନ୍ନ ସ୍ଥାନରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ଦିଆଯାଇଥିବା ସ୍ଥାନରେ ଯନ୍ତ୍ରଣା, ମୁଣ୍ଡବିନ୍ଧା, ଅଇ, ମୁଣ୍ଡ ହାଲୁକା ଏବଂ ଜ୍ୱର ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଅନ୍ତର୍ଭୁକ୍ତ ହୋଇପାରେ ଆବଶ୍ୟକ ସମୟରେ ଏହା ଗର୍ଭାବସ୍ଥାରେ ବ୍ୟବହୃତ ହୋଇପାରେ । ଏହା ହେପାଟାଇଟିସ୍ ବି ପୃଷ୍ଠ ଭାଗ ଆଣ୍ଟିଜେନ୍  (ଆଣ୍ଟି-ଏଚ୍) ବିରୁଦ୍ଧରେ ଆଣ୍ଟିବଡି ଅଟେ  । ୧୯୭୪ ମସିହାରେ ଚିକିତ୍ସା କ୍ଷେତ୍ରରେ  'ହେପାଟାଇଟିସ ବି ଇମ୍ୟୁନୋଗ୍ଲୋବୁଲିନ'  ଔଷଧର ବ୍ୟବହାର ଆରମ୍ଭ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୫୦୦ ଯୁନିଟ/ଏକ‌କର ମୂଲ୍ୟ ୨୦୨୧ ସୁଦ୍ଧା ପ୍ରାୟ ୫୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ୫ ମି.ଲି. ଔଷଧର ମୂଲ୍ୟ ୮୩୦ ଡଲାର ଥିଲା । ଏହା ମାନବ ପ୍ଲାଜ୍ମାରୁ ତିଆରି ହୁଏ ।
ସିନ୍ଥିଆ ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ବିର୍‌‌ଭୁମ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିନ୍ଥିଆ ୨୩.୯୪୮୩ ଉତ୍ତର ଅକ୍ଷାଂଶ ଓ ୮୭.୬୮୦୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିନ୍ଥିଆ ସହରର ମୋଟ ଜନସଂଖ୍ୟା ୩୯୨୪୪ ଅଟେ । ସେଥି ମଧ୍ୟରୁ ୫୧.୨୫% ଜଣ ପରୁଷ ହୋଇଥିବା ବେଳେ ୪୮.୭୫% ଜଣ ନାରୀ ଅଟନ୍ତି । ସିନ୍ଥିଆର ସାକ୍ଷରତା ହାର ୬୫.୯୪% ଅଟେ । ଏହା ଜାତୀୟ ହାରଠାରୁ ୧.୧୦% ପ୍ରତିଶତ କମ ଅଟେ । ସେଥିରୁ ୩୭.୩୪% ପ୍ରତିଶତ ପୁରୁଷ ଓ ୨୮.୬୦% ନାରୀ ଅଟନ୍ତି । ୧୧.୦୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ସିନ୍ଥିଆର ସରକାରୀ ଭାଷା ଅଟେ ।
ପ୍ରେମ ଏକ ଭାବନାକୁ ବୁଝାଇଥାଏ । ଏହାଛଡା ବ୍ୟକ୍ତିଗତ ସ୍ନେହ ଓ ସଂଯୋଗକୁ ମଧ୍ୟ ପ୍ରେମ କୁହାଯାଏ । ଦୁଇଜଣଙ୍କ ମଧ୍ୟରେ ଥିବା ଦୟା, କ୍ଷମା, ସ୍ନେହ, ପ୍ରଣୟ ଇତ୍ୟାଦି ପ୍ରେମର ଏକ ରୂପ । ପ୍ରେମ ଶବ୍ଦଟି ବିଭିନ୍ନ ସ୍ଥାନରେ ବିଭିନ୍ନ ପ୍ରକାରରେ ବ୍ୟବହାର ହୋଇଥାଏ । ବିଭିନ୍ନ ଭାଷାରେ ଏହାର ସଜ୍ଞା ଭିନ୍ନ ଭିନ୍ନ । ପ୍ରେମ ବ୍ୟକ୍ତିଗତ କିମ୍ବା ସାର୍ବଜନୀନ ହୋଇପାରେ । ବୈଜ୍ଞାନିକ ଚିନ୍ତାଧାରା ଗବେଷଣା ଅନୁଯାୟୀ ବିପରୀତ ଲିଙ୍ଗର ପ୍ରାଣୀମାନଙ୍କ ମଧ୍ୟରେ ଥିବା ଆକର୍ଷଣ ଯୋଗୁ ସେମାନେ ପରସ୍ପରର ନିକଟବର୍ତ୍ତୀ ହୋଇଥାନ୍ତି, ଏହାକୁ ପ୍ରେମ କୁହାଯାଏ । ଭାରତୀୟ/ଓଡ଼ିଆ ଚିନ୍ତାଧାରା ଭାରତୀୟମାନେ ସାଧାରଣତଃ ପ୍ରେମକୁ ଏକ ଶାଶ୍ୱତ ଭାବନା ବା ଭକ୍ତ ଭଗବାନଙ୍କ ସମ୍ପର୍କକୁ ବୁଝିଥାନ୍ତି । ଏହା ଛଡା କିଶୋର କିଶୋରୀମାନଙ୍କ ମଧ୍ୟରେ ଅଧିକ ଭାବେ ଏହି ପ୍ରେମ ଦେଖାଯାଏ । ହିନ୍ଦୁତ୍ୱ ହିନ୍ଦୁ ଧର୍ମରେ କାମଦେବଙ୍କ ସୂଚୀତ ସୁଖଦ, ଯୌନ ସମ୍ବଳିତ ପ୍ରେମ ହେଉଛି କାମ ।ବେଦରେ କାମକୁ ତୃତୀୟ ପୁରୁଷାର୍ଥ ଭାବେ ବର୍ଣ୍ଣନା କରାଯାଇଛି ।କାମଦେବ ଆଖୁର ଧନୁ ଓ ପୁଷ୍ପଶର ଧରି ଶୁକ ବାହନରେ ଭ୍ରମଣ କରନ୍ତି ।ପତ୍ନୀ ରତି ଓ ଋତୁରାଜ ବସନ୍ତ ତାଙ୍କର ସଦା ସହଚର ଥାଆନ୍ତି ।କର୍ଣାଟକର ବେଲୁର୍‌ ଚେନ୍ନାକେଶବ ମନ୍ଦିର କବାଟରେ କାମଦେବ ଓ ରତିଙ୍କର ଯୁଗଳମୂର୍ତ୍ତୀ ଦଣ୍ଡାୟମାନ ।କାମ ହେଉଛି ପ୍ରେମର ଅନ୍ୟ ଏକ ନାମ । ଏହା ବ୍ୟତୀତ ଭାରତରେ ଅନେକ ହିନ୍ଦୁ ମନ୍ଦିରରେ କାମ ତଥା ପ୍ରେମର ମୂର୍ତ୍ତି ଦେଖିବାକୁ ମିଳିଥାଏ ପ୍ରକ୍ରିୟା ପ୍ରେମ ପ୍ରଦର୍ଶନର ବିଭିନ୍ନ ପ୍ରକ୍ରିୟା ଅଛି । ସ୍ମିତହାସ୍ୟ, ଚୁମ୍ବନ, କୋଳାକୋଳି, ଆଲିଙ୍ଗନ ଇତ୍ୟାଦି । ଭର୍ତ୍ତୃହରିଙ୍କ ରଚିତ ଶୃଙ୍ଗାର ଶତକ, ଶ୍ରୀ ଜୟଦେବଙ୍କ ଗୀତ ଗୋବିନ୍ଦ ଓ ବ୍ୟାସଦେବଙ୍କ ରଚିତ ଭାଗବତ ଆଦି ଗ୍ରନ୍ଥରେ ଏହି ବିଷୟରେ ବର୍ଣ୍ଣନା କରାଯାଇଅଛି ।
ନେଭେଲି ଏକ ଭାରତୀୟ ସହର ଅଟେ । ଏହା ତାମିଲନାଡୁର କୁଦ୍ଦଲୋରେ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନେଭେଲି ୧୩.୨୦୦୦ ଉତ୍ତର ଅକ୍ଷାଂଶ ଓ ୭୯.୯୦୦୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନେଭେଲି ସହରର ମୋଟ ଜନସଂଖ୍ୟା ୧୨୮୧୩୩ ଅଟେ । ସେଥି ମଧ୍ୟରୁ ୫୧.୨୨% ଜଣ ପରୁଷ ହୋଇଥିବା ବେଳେ ୪୮.୭୮% ଜଣ ନାରୀ ଅଟନ୍ତି । ନେଭେଲିର ସାକ୍ଷରତା ହାର ୭୭.୫୯% ଅଟେ । ଏହା ଜାତୀୟ ହାରଠାରୁ ୧୨.୭୫% ପ୍ରତିଶତ କମ ଅଟେ । ସେଥିରୁ ୪୨.୪୯% ପ୍ରତିଶତ ପୁରୁଷ ଓ ୩୫.୦୯% ନାରୀ ଅଟନ୍ତି । ୧୧.୮୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ନେଭେଲିର ସରକାରୀ ଭାଷା ଅଟେ ।
ଚାନ୍ଦ ବାଉରି ଗୋଟିଏ ପାହାଚ କୂଅ ରାଜସ୍ଥାନର ଜୟପୁର ନିକଟରେ ଥିବା ଅଭାନେରି ଗ୍ରାମରେ ଅଛି । ଭୌଗୋଳିକ ଅବସ୍ଥିତି ଅଭାନେରି ଗ୍ରାମ ରାଜସ୍ଥାନର ଦଉସା ଜିଲ୍ଲାରେ ଅବସ୍ଥିତ । ଏହି ଗ୍ରାମଟି ରାଜସ୍ଥାନ ଠାରୁ ୯୫ କି ମି ଦୂରରେ ଯଇପୁର ଆଗ୍ରା ରାସ୍ତାରେ ଅଛି । ଚାନ୍ଦ ବାଉରି ହରସ‌ତ ମାତା ମନ୍ଦିରର ବିପରୀତ ଦିଗରେ ଅବସ୍ଥିତ ଆଉ ଏହା ୮୦୦ ଏ ଡିରେ ତିଆରି ହୋଇଥିଲା । ଏଥିରେ ୩୫୦୦ଟି ସିଡ଼ି ଅଛି । ବିଶେଷତ୍ୱ ୩୫୦୦ ପାହାଚ ଏବଂ ୧୩ ମହଲା ବିଶିଷ୍ଟ ଏହି କୂଅ ରାଜସ୍ଥାନର ଏକ ଦର୍ଶନୀୟ ସ୍ଥାନ ସହିତ ଦେଶର ବୃହତ୍ତମ ତଥା ଗଭୀରତମ କୂଅ । କୂଅର ନିମ୍ନ ସ୍ତରରେ ଜଳର ତାପମାତ୍ରା ସାଧାରଣତଃ ଉପରସ୍ତରର ଜଳଠାରୁ ୫ରୁ ୬ ଡିଗ୍ରୀ ଶୀତଳ ଅଟେ । ଏହି ସ୍ଥାନର ସୌନ୍ଦର୍ଯ୍ୟ ଦୃଷ୍ଟିରୁ ଏଠାରେ ଭୁଲ ଭୁଲ୍ଲେୟା  ସହ ଅନ୍ୟ କେତେକ ଚଳଚ୍ଚିତ୍ର ଶୁଟିଂ କରାଯାଇଛି ।
ଶାୟରୀ ଶାୟରୀ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରାଜେନ୍ଦ୍ର ପ୍ରସାଦ ପାତ୍ର । ପ୍ରମୋଦ କୁମାରୀ ପାତ୍ର ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ଦ୍ଦେଶକ ରଣଜିତ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମ୍ୟୁଖ୍ୟ ଭୂମିକାରେ ଅଭିନୟ କରିଥିଲେ ଦୁର୍ଗାମାଧବ ପାତ୍ର ଓ ପ୍ରିୟଙ୍କା ସାହୁ । ପ୍ରଦ୍ୟୁମ୍ନ ଲେଙ୍କା, ପିଣ୍ଟୁ ନନ୍ଦ, ଅକ୍ଷୟ ବସ୍ତିଆ, ଅସୀତ ପତି, ବ୍ରଜ ସିଂହ, ପ୍ରଶାନ୍ତ ପତି, ଜୀବନ ପଣ୍ଡା, ପ୍ରକାଶ ମହାପାତ୍ର, ଅଳକା ଶତପଥୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୧୪ ଅପ୍ରେଲ ୨୦୨୩ ଦିନ ପଣା ସଂକ୍ରାନ୍ତି ଅବସରରେ ମୁକ୍ତିଲାଭ କରିଥିଲା । ଅଭିନୟ ଦୁର୍ଗାମାଧବ ପାତ୍ର ପ୍ରିୟଙ୍କା ସାହୁ ପ୍ରଦ୍ୟୁମ୍ନ ଲେଙ୍କା ପିଣ୍ଟୁ ନନ୍ଦ ଅକ୍ଷୟ ବସ୍ତିଆ ଅସୀତ ପତି ବ୍ରଜ ସିଂହ ପ୍ରଶାନ୍ତ ପତି ଜୀବନ ପଣ୍ଡା ପ୍ରକାଶ ମହାପାତ୍ର ଅଳକା ଶତପଥୀ ଭାଗ୍ୟଶ୍ରୀ ଶୁଭଙ୍କରୀ ସୋନାଲିସା ରଶ୍ମିତା ରାଜଶ୍ରୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିର୍ମଳ ନାୟକ, ଅରୁଣ ମନ୍ତ୍ରୀ, ବାପୁ ଗୋସ୍ୱାମୀ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, କୁମାର ବାପି, ଅସୀମା ପଣ୍ଡା, ଦୀପ୍ତିରେଖା ପାଢ଼ୀ, ସଞ୍ଜୁ, ଅମ୍ରିତା ନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବର୍ଷା ସିଂହ ବରିହା ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟିକା ଭାବରେ କାର୍ଯ୍ୟ କରୁଛନ୍ତି । ୨୦୨୨ ମସିହାରେ ପଦ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରେ ହୋଇଥିବା ଉପ-ନିର୍ବାଚନରେ ସେ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚରେ, ସେ ପଦ୍ମପୁରରୁ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ତାଙ୍କ ବାପାଙ୍କ ନାମ ବିଜୟ ରଞ୍ଜନ ସିଂହ ବରିହା ଓ ମାଅଙ୍କ ନାମ ତିଳୋତ୍ତମା ସିଂହ ବରିହା । ତାଙ୍କ ବାପା ଓଡ଼ିଶା ରାଜନୀତିରେ ସକ୍ରିୟ ଥିଲେ । ତାଙ୍କ ଶଶୁର ରମାରଞ୍ଜନ ବଳିଆରସିଂହ ମଧ୍ୟ ରାଜନୀତିରେ ସକ୍ରିୟ ଅଛନ୍ତି । ରାଜନୈତିକ ଜୀବନ ବର୍ଷା ତାଙ୍କ ବାପାଙ୍କ ମୃତ୍ୟୁ ପରେ ରାଜନୀତିରେ ଯୋଗ ଦେଇଥିଲେ ଏବଂ ପରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ୨୦୨୨ ମସିହାରେ ପଦ୍ମପୁର ବିଧାନ ସଭା ନିର୍ବାଚନ ମଣ୍ଡଳୀରେ ହୋଥିବା ଉପ-ନିର୍ବାଚନରେ ସେ ବିଜେଡିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୧,୨୦,୮୦୭ ଖଣ୍ଡ ଭୋଟ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀଙ୍କୁ ୪୨,୬୭୯ ଖଣ୍ଡ ଭୋଟରେ ପରାସ୍ତ କରି ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ସୋରେଙ୍ଗ  ନେପାଳୀ:      ଭାରତୀୟ ରାଜ୍ୟ ସିକ୍କିମର ଏକ ଗ୍ରାମ । ଏହା ବହୁ ପରିମାଣରେ ପନି ପରିବା , ଅରେଞ୍ଜ ଓ ଫୁଲ ଉତ୍ପାଦନ ପାଇଁ ଅଞ୍ଚଳରେ ପ୍ରସିଦ୍ଧ । ଏହା ରାଜ୍ୟର ଦାର୍ଜିଲିଂଠାରୁ 45 କିଲୋମିଟର ଦୂର ଓ ରାଜ୍ୟ ରାଜଧାନୀ ଗାଙ୍ଗଟକଠାରୁ 129 କିଲୋମିଟର ଦୁରବର୍ତୀ । ଭୌଗୋଳିକ ଅବସ୍ଥିତି ଏହାର ଭୌଗୋଳିକ ଅବସ୍ଥିତି 27.17  88.20  ଠାରେ । ଅର୍ଥନୈତିକ ସ୍ଥିତି ଏଠାକାର ଅଧିବାସୀମାନେ ମୁଖ୍ଯତଃ କୃଷି ଉପରେ ନିର୍ଭରଶୀଳ । ପାର୍ବତ୍ଯ ଓ ଶୀତଳ ଜଳବାଯୁ ଯୋଗୁଁ ଏଠାରେ ଖୁବ ଭଲ ପନି ପାରିବା ଚାଷ ଓ ଅରେଞ୍ଜ ଚାଷ ହେଇଥାଏ । ଏହା ବ୍ଯତୀତ ଏଠାରେ ଫୁଲ ଚାଷ ବହିଲା ପରିମାଣରେ ହେଇ ଅନନ୍ୟ ସ୍ଥାନକୁ ପଠାଯାଇଥାଏ । ଜନସଂଖ୍ୟା ସୋରେଙ୍ଗଠାରେ 2011 ଜନଗଣନା ଅନୁସାରେ ସମୁଦାୟ 887ଟି ପରିବାର ବସବାସ କରୁଥିଲେ । ଏଠାରେ ସମୁଦାୟ 3818 ଜଣ ଅଧିବାସୀ ରହିଥିବାବେଳେ ତାହା ମଧ୍ୟରୁ ପୁରୁଷ ସଂଖ୍ୟା 1937 ଓ ମହିଳା ସଂଖ୍ୟା 1881 ରହିଥିଲା । 6 ବର୍ଷରୁ କମ ସଂଖ୍ୟା ଏଠାରେ 368 ବା ସମୁଦାୟ ଜନସଂଖ୍ୟାର 9.64 % ରହିଥିଲା । ସୋରେଙ୍ଗର ସାକ୍ଷ୍ୟରତା ହାର 83.39 % ରହିଥିଲା ଯାହା ଜାତୀୟ ହାର ସହ ସିକ୍କିମର ସାକ୍ଷ୍ୟରତା ହାରଠାରୁ ଆଡଜିକ ଥିଲା । ଏଠାରେ ସଂଖ୍ୟାଧିକ ଲୋକ ହିନ୍ଦୁ ସମୋପ୍ପ୍ରଦୟର ହେଇଥିବା ବେଳେ ଶିଖ , ମୁଆସଲିମ ଓ ଖ୍ରୀଷ୍ଟିୟାନ ଧର୍ମର ଲୋକ ମଧ୍ୟ ରହନ୍ତି । ପର୍ଯ୍ୟଟକ ଆକର୍ଷଣ ଏଠାରୁ କଞ୍ଚନଜଙ୍ଘା ପର୍ବତ ଦେଖା ଯାଇଥାଏ । ପର୍ଯ୍ୟଟକମାନେ ଏଠାକାର ଶୀତଳ ଜଳବାଯୁ ପାଇଁ ଗ୍ରୀଷ୍ମ କାଳରେ ମଧ୍ୟ ପର୍ଯ୍ୟଟନ ପାଇଁ ଆସିଥାନ୍ତି । ଚତୁରର୍ଦିଗରେ ସୁନ୍ଦର ପ୍ରକୃତିକ ଦୃଶ୍ୟ , ସବୁଜ ଅଞ୍ଚଳ ଓ ରଙ୍ଗୀନ ପୁଷ୍ପ ଉଦ୍ୟାନ ସହ ନିକଟରେ ବହି ଯାଉଥିବା ତିସ୍ତା ନଦୀରେ ମାଛ ଧରିବା , ଏହି ସ୍ଥାନର ମୁଖ୍ୟ ଆକର୍ଷଣ । ଏଠାରୁ କଞ୍ଚନଜଙ୍ଘାଠାରେ ଥିବା ରୋଡେନ୍ଦ୍ରନ ଅଭୟାରଣ୍ୟ ଓ ସିଙ୍ଗଲୀଳା ଜାତୀୟ ପାର୍କକୁ ଯାଇ ସେଠାରେ ପ୍ରକୃତିକୁ ଅତି ନିକଟରେ ଦେଖିବାକୁ ପର୍ଯ୍ୟଟକମାନେ ଆସିଥାନ୍ତି ।
ପାୟୋଡର୍ମା ଗାଙ୍ଗ୍ରିନୋସମ   ହେଉଛି ଏକ ପ୍ରକାର ଚର୍ମ ରୋଗ ଯାହା ସାଧାରଣତଃ ଏକ ଛୋଟ ଫୁଲା ପରି ଆରମ୍ଭ ହୁଏ ଯାହା ଧୀରେ ଧୀରେ ବିସ୍ତାର ହୋଇ ଏକ ଏକ ଅଲସରରେ ପରିଣତ ହୁଏ । ଅଲସରଗୁଡିକ ସୀମା ସ୍ପଷ୍ଟ ଥାଏ ଏବଂ ଅନେକ ସମୟରେ ଯନ୍ତ୍ରଣାଦାୟକ ଅଟେ । ଗୋଡ଼ ମୂଖ୍ୟତଃ ପ୍ରଭାବିତ ହେଉଥିଲେ ମଧ୍ୟ ଯେ କୌଣସି ସ୍ଥାନରେ କ୍ଷତ ସୃଷ୍ଟି ହୋଇପାରେ । ଏହା ସାମାନ୍ୟ ଆଘାତ ହୋଇଥିବା ସ୍ଥାନରେ ମଧ୍ୟ ଆରମ୍ଭ ହୋଇପାରେ । ଏହାର କାରଣ ଅଜ୍ଞାତ ଅଟେ, ଯଦିଓ ଏହା ସ୍ୱତଃ ପ୍ରଦାହଶୀଳ ବୋଲି ବିଶ୍ୱାସ କରାଯାଏ । ଏହା ଅଟୋଇମ୍ୟୁନ ବ୍ୟାଧି ସହିତ ଜଡିତ ହୋଇପାରେ ଯେପରିକି ରିଉମାଟଏଡ ଆର୍ଥ୍ରାଇଟିସ, ଇନଫ୍ଲାମେଟୋରୀ ବାୱେଲ ରୋଗ  (ଆଇବିଡି), ଲ୍ୟୁକେମିଆ ସହିତ କର୍କଟ ଏବଂ କେତେକ ଔଷଧ ଯୋଗୁ ମଧ୍ୟ ହୋଇପାରେ  । ଏହା ସଂକ୍ରାମକ ନୁହେଁ। ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ରୋଗ ନିର୍ଣ୍ଣୟ ଲକ୍ଷଣ ଉପରେ ଆଧାରିତ । ଚିକିତ୍ସାରେ କର୍ଟିଷ୍ଟିରଏଡ, ସିକ୍ଲୋସ୍ପୋରିନ, ଇନଫ୍ଲିକ୍ସିମାବ, କିମ୍ବା କାନାକିନୁମାବ ଦିଆଯାଇପାରେ । ଥରେ ଆରୋଗ୍ୟ ହେବା ଆରମ୍ଭ ହୋଇଗଲେ ଚର୍ମ ଗ୍ରାଫ୍ଟ କରାଯାଇପାରେ । ଚିକିତ୍ସା ନ କଲେ ଅଲସର ବଢ଼ିପାରେ, ସ୍ଥିର ରହିପାରେ କିମ୍ବା ଧୀରେ ଧୀରେ ସୁସ୍ଥ ହୋଇପାରେ । ଚିକିତ୍ସା ସତ୍ତ୍ୱେ ଆରୋଗ୍ୟ ହେବାକୁ କିଛି ମାସ ସମୟ ଲାଗିପାରେ ଏବଂ ଏକ ଦାଗ ରହିପାରେ । ଯୁକ୍ତରାଷ୍ଟ୍ରରେ ପ୍ରତିବର୍ଷ ୧୦୦,୦୦୦ ଲୋକଙ୍କ ମଧ୍ୟରୁ ଜଣେ ନୂତନ ଭାବରେ ପ୍ରଭାବିତ ହୁଅନ୍ତି । ଆଇବିଡି ଥିବା ଲୋକଙ୍କ ମଧ୍ୟରେ ପ୍ରାୟ ୨% ପ୍ରଭାବିତ ହୁଅନ୍ତି । ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି । ୨୦ରୁ ୫୦ ବର୍ଷ ବୟସର ବ୍ୟକ୍ତିମାନେ ସାଧାରଣତଃ ପ୍ରଭାବିତ ହୁଅନ୍ତି । ଏହି ରୋଗ ପ୍ରଥମେ ୧୯୩୦ ମସିହାରେ ଚିହ୍ନଟ ହୋଇଥିଲା।